Platform Pendidikan Toolshero Tawar Sokongan Global dalam Perkembangan Diri Semasa Kuarantin

ROTTERDAM, Belanda, 24 April 2020 /PRNewswire/ — Coronavirus telah mengejutkan kita di seluruh dunia dan memaksa ramai orang untuk berada di dalam rumah. Dalam usaha untuk memanfaatkan sebaik-baiknya keadaan ini, pelajar dan golongan profesional mencari cara untuk belajar dan bekerja dari rumah. Memandangkan aktiviti-aktiviti harian biasa menjadi semakin berkurang atau tidak lagi dapat dilakukan, kesibukan harian diganti dengan waktu yang tenang. Ini dapat mencipta peluang baharu. Buat mereka yang ingin memanfaatkan masa yang berharga ini untuk mendidik, membangun dan memperkasa diri mereka sendiri, Toolshero menawarkan sokongan segera.

Toolshero ialah platform pendidikan yang menjadikan pembangunan peribadi dan profesional dapat dicapai oleh semua orang dengan menjadikan akses kepada ilmu pengetahuan mudah dan berpatutan. Semasa kuarantin, toolshero akan menyediakan komuniti global kami dengan akses percuma kepada platform dalam taliannya selama sebulan. Ini dapat memberi pengunjung dengan akses kepada lebih 750 artikel saintifik praktikal mengenai pelbagai topik seperti kepimpinan, komunikasi, kreativiti, pemasaran, psikologi dan pembangunan peribadi. Artikel-artikel berkualiti tinggi ini diperkayakan dengan templat, lembaran kerja dan imej, bagi menjadikan pembelajaran lebih mudah dan lebih pantas.

Sebanyak lebih 10 juta orang di lebih 100 negara telahpun menggunakan platform toolshero dan menerusi pengembangan berterusannya, toolshero merealisasikan visinya untuk menyumbang kepada dunia yang lebih diperkasa. “Saya amat berbangga dapat menjadi duta toolshero,” kata DJ antarabangsa dan bekas ratu cantik Sheryl Lynn Baas. “Terutamanya semasa waktu yang mencabar ini, saya berpendapat ia adalah suatu yang luar biasa apabila toolshero menawarkan sokongan global. Sejak saya bersaing di Miss World pada tahun 2006 dan menubuhkan Sheryl Lynn Foundation, pendidikan dan pemerkasaan telah menjadi advokasi saya, maka saya teruja untuk membantu menyebarkan berita baik ini!”

Maklumat lanjut

Toolshero menyokong orang ramai di seluruh dunia untuk memperkasa diri mereka melalui platform pendidikan yang mudah diakses dan berkualiti tinggi demi pembangunan peribadi dan profesional. Matlamatnya adalah untuk menyediakan pelajar, ahli profesional, saintis dan individu yang berminat di merata tempat dengan peluang untuk mencapai pertumbuhan dengan menawarkan mereka alatan pendidikan demi perkembangan diri yang selanjutnya. Kepakaran yang bernilai ini boleh digunakan dalam amalan harian dan kepakaran yang didapati oleh pengguna platform kami boleh dikongsi bersama orang di sekeliling mereka. Beginilah kami memperkasa dunia kita bersama-sama.

Sila kunjungi www.toolshero.com/subscribe untuk maklumat lanjut.

Keywords:  Computer/Electronics Cosmetics & Personal Care Education Household/Consumer/Cosmetics Multimedia/Online/Internet Corporate Social Responsibility New products/services

Source: PRNEWSWIRE


Huawei Nova 3i Edisi Pearl White Kini Boleh Didapati Pada Harga RM1,299

Huawei nampaknya masih tidak berhenti membawa berita gembira untuk rakyat Malaysia, terutamanya kepada semua peminat yang tidak pernah jemu menjadi penyokong setia mereka.

Selepas melancarkan Edisi ekslusif Huawei Nova 3 yang berwarna Primrose Gold
baru-baru ini, kali ini mereka menarik perhatian ramai dengan melancarkan Huawei Nova 3i edisi Pearl White pula!

Kepada yang berminat, anda boleh mendapatkan Huawei Nova 3i Pearl White bermula HARI INI dengan harga yang lebih jimat poket iaitu RM1,299 seunit di semua kedai konsep Huawei, rakan kerjasama atau pengedar sah di seluruh Malaysia.

Lebih menariknya lagi,  pelanggan juga akan menerima pelbagai ganjaran yang hebat berupa kad Nova VIP Privilege yang menawarkan hadiah dan baucar eksklusif sehingga RM1,000 untuk setiap pembelian. Untuk maklumat lanjut, sila layari laman web rasmi Huawei.

Baca juga :


OPPO Reno 10x Zoom 12GB RAM Special Edition Berharga RM3,399!

OPPO Malaysia kini terus melebarkan sayap perniagaannya dengan membuka kedai flagship pertama milik merekater terletak di The Gardens Mall, Mid Valley, baru-baru ini. Konsep kedai ini dilihat menekankan inovatif pada produk OPPO dan dalam masa yang sama memberikan pengalaman terbaik buat pengguna setia.

Seiring pelancaran itu, OPPO turut hadir dengan OPPO Reno 10x Zoom 12GB RAM Special Edition dan ianya secara tidak langsung kini pengguna mempunyai lebih pilihan untuk membeli. OPPO Reno 10x Zoom 12GB RAM Special Edition dijual pada harga RM3,399 dan ketersediaan bermula 7 Disember 2019 – menerusi beberapa platform berbeza termasuk OPPO Official Website, Lazada, Shopee dan rakan telco yang mengambil bahagian.

Bagi yang berminat, sesi pra tempahan kini telah pun dibuka sehingga 6 Disember 2019 dan setiap pembelian didatangkan dengan sejumlah hadiah menarik berupa Fujifilm printer bernilai RM548. Jangan lupa dapatkan satu! Maklumat lanjut, layari OPPO Malaysia.


OPPO Buat Ujian Akses Internet 5G, Ingin Yang Pertama Keluarkan Telefon Pintar 5G!

Rangkaian 5G sebelum ini pernah diperkatakan dari pengeluar telefon pintar, dan peranti dengan sokongan rangkaian 5G bakal muncul bermula tahun hadapan (2019).

Terbaru, OPPO dilaporkan sudah selesai menjalankan ujian rangkaian 5G pada telefon pintar 5G iaitu OPPO R15. Ia disesuaikan dengan komponen 5G bersepadu sepenuhnya termasuk papan sistem, RF, RFFE dan antena.

OPPO akan memperkenalkan telefon pintar dengan sokongan 5G secara komersial pada tahun hadapan, selain sedang bersiap sedia menjadi pengeluar pertama telefon pintar 5G bagi tahun 2019.

Rancangan untuk membangunkan telefon pintar 5G oleh OPPO pertama kali didedahkan pada acara Qualcomm China Technology and Cooperation Summit. Pada acara tersebut, mereka mengumumkan bakal bekerjasama bersama Qualcomm melalui program ‘5G Pilot’.

Dengan kejayaan demonstrasi ujian akses 5G tersebut, ia menunjukkan OPPO selangkah ke depan dalam arena 5G dan dapat meningkatkan lagi pencapaian dan kepakaran dalam teknologi pembuatan telefon pintar pada masa akan datang.


Instagram Berwajah Baru

Instagram membawakan perubahan yang segar dalam penampilan aplikasinya dengan memperkenalkan logo dan antaramuka yang baru. Selain Instagram, aplikasi sokongan seperti Layout, Hyperlapse dan Boomerang juga menerima kemas kini logo yang menampilkan rekaan minimal dengan tona warna pelangi.

Kemaskini versi 8.0 kini boleh dimuat turun di Android dan iOS, setelah mengemas kini anda akan dapat lihat antaramuka baru dan ikon baru.

Antaramuka baru menggunakan warna hitam dan putih sebagai warna utama, menjadikan gambar dan kandungan feed lebih menonjol. Selain ikon kamera yang berbeza berbanding sebelumnya, menu, fungsi dan cara navigasi aplikasi masih lagi sama dengan versi sebelum ini. Adakah anda menyukai rekaan baru ini?

Muat Turun:


Setia Alam Menjadi Lokasi Pertama Menerima Menara Pemancar Digi Melalui Kempen #DigiWeWant4G

Pada bulan November tahun lalu, Digi telah melancarkan kempen di laman Twitter mereka dengan meminta pengguna menghantar cadangan lokasi untuk Digi membina menara pemancar 4G LTE melalui tweet hashtag #DigiWeWant4G. Promosi kempen yang berakhir pada bulan Disember lalu menjanjikan 10 lokasi paling banyak dicadangkan akan menerima menara pemancar 4G LTE.

Menurut  Christian Thrane (Ketua Pemasaran Digi), respon yang mereka terima dari pengguna sangat mengagumkan dan ianya jelas menunjukkan betapa pentingnya langkah memperluaskan liputan rangkaian 4G di Malaysia. Hasil usaha kempen tersebut menyaksikan Setia Alam menjadi lokasi pertama yang menerima menara pemancar dan langkah untuk membina menara di 9 lokasi lain sedang giat dijalankan. Namun ini tidak bermakna kawasan lain yang tidak tersenarai akan terkecuali dari menerima servis 4G LTE, Digi memberitahu bahawa kawasan lain juga akan menerima servis tersebut secara berperingkat mengikut pelan pembangunan servis dan infrastruktur mereka.


Tahniah! Huawei Mate 20 Pro Memenangi Anugerah “Peranti Pintar Terbaik” Di MWC 2019

Dalam acara MWC 2019 tahun ini, Huawei selain menjalin kerjasama dengan Maxis dalam pembangunan rangkaian 5G di pasaran tempatan, pengeluar dari China ini juga berjaya menerima nobat dari MWC 2019 sebagai “Peranti Pintar Terbaik” bagi model Huawei Mate 20 Pro yang dilancarkan Oktober 2018 yang lalu.

Kejayaan ini dicapai berdasarkan beberapa kriteria utama, antaranya prestasi berkuasa, sistem kamera unggul, ketahanan bateri yang lama, penyelesaian pengecasan inovatif dan rekaan menarik.

Mate 20 Pro merupakan peranti yang menyokong cip pemproses 7nm Kirin 980, mempunyai kuasa pengecasan pantas 40W dengan sokongan ciri unik iaitu reverse wireless charging, serta teknologi LEICA yang ada pada kamera peranti ini.


Tandakan Kalendar Pada 11.11.17 Kerana Vmall Ada Promosi

Beli secara atas talian bukan sahaja lebih mudah dan menjimatkan masa tetapi kita juga ditawarkan dengan pelbagai promosi yang diadakan. Jadi, dengan kesempatan ini, Vmall selaku gedung beli-belah rasmi atas talian honor akan mengadakan karnival jualan.

Kami dimaklumkan oleh pengurus Vmall sendiri dimana mereka telah menetapkan tarikh pada 11 November ini untuk mengadakan promosi untuk setiap barang yang dijual. Bukan itu sahaja, baucar makanan KFC dan minuman juga akan diberikan kepada pembeli.

Bagi mereka yang ingin mendapatkan honor 6A Pro, anda juga boleh menunggu sehingga tarikh tersebut bagi mendapatkan tawaran yang menarik.

Honor 6A Pro yang sudah mula dijual dilengkapi dengan skrin bersaiz 5 inci HD, pemproses Qualcomm Octa-core, RAM 3GB, dan storan seluas 32GB juga menyokong kad microSD. Bateri berkapasiti 3,020mAh ini dikatakan mampu mengekalkan jangka hayatnya walaupun telah dicas 800 kali (bersamaan 2 tahun penggunaan).

Dengan ketersedian warna emas dan kelabu, peranti ini dijual pada harga RM699 di kedai-kedai sah honor seluruh Malaysia.

Honor 6A Pro Sudah Rasmi Dijual Pada Harga RM699

Dalam masa yang sama, honor Malaysia juga berkongsi sedikit teaser mengenai peranti terbaru yang akan dilancarkan penghujung tahun ini. Peranti yang menggunakan tanda pagar #IOOI dijangka akan menggunakan paparan hampir penuh, pemproses berkuasa, dan kerangka badan yang kompak.

Walau bagaimanapun, pihak honor tidak mengulas lanjut mengenainya. Bagi anda yang teruja untuk ketahui boleh ikuti perkembangan di Facebook honor Malaysia.


SKYWORTH Bawakan Teknologi Canggih Terus kepada Pengguna Melalui Pameran Canton 2020

SHENZHEN, China, 17 Jun 2020 /PRNewswire/ — SKYWORTH, jenama TV yang terkemuka di China dan perintis global bagi AIoT skrin besar, hari ini mengumumkan kemunculan sulungnya di Pameran Canton ke-127. Bersiaran langsung dari studio penyiarannya di Shenzhen, jenama ini akan berkongsi perkembangan terkini mengenai inovasi dan kemajuan perintisnya yang terkini dalam teknologi bersama seluruh pelosok dunia.

Bagi memulakan acara ini, strim langsung akan dimulakan dengan jelajah ekstensif ke ibu pejabat SKYWORTH, termasuk sorotan ringkas akses-semua-kawasan eksklusif bilik pameran produk SKYWORTH, makmal penyelidikan dan pembangunan (R&D) serta studio reka bentuk. Bagi membawa pengalaman maya yang revolusioner, sekali gus mengekalkan kontak fizikal sifar, dron digunakan untuk merakam rakaman udara, bagi menawarkan penonton dengan pandangan dekat yang mengagumkan terhadap perkarangan SKYWORTH.

Susulan daripada jelajah ini, pengurus produk daripada SKYWORTH akan memperkenalkan penambahan terkini kepada barisan TV canggihnya, termasuk TV vertikal 8K perintisnya dan TV dinding OLED ultra-nipis, yang hanya berukuran 4.6mm pada titiknya yang paling nipis.

Sepanjang sembilan hari akan datang, SKYWORTH akan membawa segalanya daripada barisan pengeluarannya kepada pesanan daripada Ketua Pegawai Eksekutifnya terus ke rumah orang ramai, membolehkan penonton untuk mengetahui lebih lanjut mengenai teknologi canggih yang memberi kuasa kepada televisyen SKYWORTH. Barisan kandungan yang mengujakan ini termasuk sesi dengan pasukan reka bentuk utama SKYWORTH, yang akan berkongsi kisah di belakang tabir mengenai pembangunan produknya dan perbincangan bersama Tony Wang, Ketua Eksekutif dan Presiden SKYWORTH TV, yang akan bersedia untuk menjawab sendiri soalan-soalan daripada pengguna seluruh dunia.

Ditubuhkan pada tahun 1988, SKYWORTH ialah pembekal yang terkemuka bagi penyelesaian teknologi canggih yang unik dan berpatutan. Di samping mengembangkan perniagaannya ke seluruh APAC, SKYWORTH menubuhkan tapak pembuatan di Afrika Selatan pada tahun 2005 dan kini telah memberi tumpuan untuk pengembangan antarabangsa yang lebih jauh. Sejak penampilan pertamanya di Pameran Canton pada tahun 2009, SKYWORTH telah menjadi kemunculan tetap di acara ini, menganjurkan 22 sesi berturut-turut untuk para hadirin. Pada ketika itu, jualan tahunan luar negara syarikat meningkat daripada lebih RMB 1 bilion kepada RMB 10 bilion, memandangkan SKYWORTH telah beralih daripada globalisasi produknya kepada globalisasi penyelesaian teknologinya.

Pameran Canton 2020 ialah satu peluang untuk penonton meneroka lebih jauh ke dunia SKYWORTH dan mengetahui lebih lanjut mengenai produk terkininya. Dengan audiens yang semakin berkembang melibatkan pembeli luar negara, para hadirin telah menyaksikan kejayaan penembusan SKYWORTH ke dalam pasaran global, beralih daripada jenama yang dikaitkan sebagai “Buatan China” kepada “Direkayasa di China“.

Untuk menyertai acara siaran strim langsung SKYWORTH dan mengetahui lebih lanjut mengenai teknologi canggihnya, kunjungi https://ex.cantonfair.org.cn/pc/en/exhibitor/4ab00000-005f-5254-03df-08d7ed79a759/live.

Foto – https://photos.prnasia.com/prnh/20200615/2830551-1?lang=0

Keywords: Computer/Electronics Consumer Electronics Entertainment Television Trade show news

Source: PRNEWSWIRE


Huawei Nova 3 Terima Kemas Kini Fungsi Night Mode

Huawei nampaknya terus memberi kejutan buat peminat setia mereka apabila memaklumkan bahawa pemilik Huawei Nova 3 kini boleh memuat turun fungsi Night Mode pada peranti masing-masing bermula HARI INI.

Melalui fungsi ini, pengguna kini boleh mengambil gambar pada waktu malam dengan lebih terang dan jelas kerana dedahan selama empat saat. Kemudiannya, kebolehan kecerdasan buatan (AI) Huawei yang cekap mampu menghasilkan gambar luar biasa yang berkualiti dan menarik.

Baca juga :


Speaker Bluetooth Terbaru LG Direka Untuk Penggemar Muzik Dengan Gaya Hidup Aktif

Dilengkapi dengan ciri-ciri terkini serta reka bentuk yang inovatif, LG Electronics telah memperkenalkan speaker Bluetooth keluarannya dengan kemunculan empat buah model terbarunya iaitu PH1, PH2, PH3 dan juga PH4. Apa yang pasti, rekaan speaker Bluetooth ini sememangnya mampu memenuhi keperluan hiburan anda, tidak kira sama ada di dalam ataupun di luar rumah.

Bagi pengguna yang mementingkan aspek ketahanan serta mudah untuk dibawa ke mana jua, model PH2 dan juga PH4 merupakan pilihan yang paling sesuai untuk dimiliki. Ini kerana ia hanya tampil dengan kerangka kompak seberat 167g dan tampil dengan rekaan kalis percikan air bagi memastikan audio berkualiti untuk anda yang aktif.

Malah dengan sokongan output pelbagai arah 360 darjah dan juga Bass Boost, ia mampu menghasilkan bunyi yang sangat jelas dan lantang. Lebih istimewa, PH4 juga telah dilengkapi dengan Dual Passive Radiator bagi mempertingkatkan kualiti bunyi serta output bes yang sukar ditandingi oleh speaker sama saiz dengannya. PH2 menawarkan masa penggunaan sehingga 6 jam dan PH4 pula mencecah sehingga 10 jam.

Manakala PH1 dan PH3 pula telah dilengkapi dengan cahaya lampu terbina-dalam yang sangat memukau dan mampu menyerlahkan kecantikan sesebuah ruang. Rekaan lampu yang kelihatan mirip seperti cahaya lilin ini menyokong tiga warna berbeza dan tampil dengan lima pencahayaan pelbagai warna yang menarik. PH3 menawarkan masa penggunaan sehingga 10 jam dan PH1 yang turut boleh digunakan sebagai lampu malam ini pula mampu bertahan selama lima jam.


Huawei perluaskan portfolio produk semua senario dengan enam produk baharu

DONGGUAN, China, 14 September 2020 /PRNewswire/ — Huawei Consumer Business Group (BG) hari ini menjadi tuan rumah acara Pelancaran Global Produk Huawei Seamless AI Life, di mana syarikat itu mengumumkan enam produk baharu yang memperkaya lagi ekosistem semua senario 1+8+N.

Richard Yu, Pengarah Eksekutif dan Ketua Pegawai Eksekutif Huawei Consumer BG, berkata: “Pengalaman pengguna yang hebat selalu didasarkan pada inovasi, tetapi perjalanan inovasi kami sentiasa bermula dan berakhir dengan pengguna. Pada masa akan datang, kami akan terus bekerjasama dengan rakan kongsi kami untuk menawarkan pengalaman yang lebih pintar dan berkualiti tinggi kepada pengguna di seluruh dunia. “

HUAWEI FreeBuds Pro & HUAWEI FreeLace Pro: ANC dan audio imersif atas permintaan

HUAWEI FreeBuds Pro ialah fon telinga stereo tanpa wayar (TWS) pertama di dunia yang menyokong pembatalan hingar dinamik pintar. Selanjutnya, HUAWEI FreeBuds Pro memberikan penarafan pembatalan hingar yang terkemuka di industri sebanyak 40dB.

HUAWEI FreeLace Pro menawarkan audio yang hebat, reka bentuk yang bergaya dan menyokong penarafan pembatalan hingar sehingga 40dB. Ia juga dilengkapi sepasang pemacu dinamik 14mm untuk menawarkan audio fideliti tinggi untuk pengalaman mendengar yang ideal.

HUAWEI WATCH GT 2 Pro & HUAWEI WATCH FIT: ciri praktikal kelas profesional untuk penggunaan seharian

HUAWEI WATCH GT 2 Pro yang baru menawarkan jangka hayat bateri sehingga dua minggu, lebih daripada 100 mod bersenam (termasuk mod ski dan golf memandu jarak jauh), serta ciri penjejakan data kecergasan pro-kelas.

Dengan berat 34g, HUAWEI WATCH FIT terasa ringan seperti gelang sukan. Jam tangan ini dilengkapi HUAWEI TruSeen ™ 4.0 untuk memberikan pemantauan jantung 24 jam yang lebih tepat untuk mengesan perubahan keadaan oksigen darah, tidur dan tekanan.

HUAWEI MateBook X & HUAWEI MateBook 14: produktiviti mudah alih ditakrifkan semula

HUAWEI MateBook X menggabungkan reka bentuk ikonik dan teknologi inovatif siri unggulan dengan reka bentuk ringan yang lebih baik dan ciri-ciri pintar, termasuk Kolaborasi Multi-skrin. Beratnya hanya 1kg1, notebook ringan itu berukuran hanya 13.6mm2 pada bahagian paling tebal dan lebih kecil daripada sehelai kertas A4.

Huawei juga melancarkan HUAWEI MateBook 14. Menampilkan reka bentuk yang sangat mudah alih dan prestasi yang hebat, HUAWEI MateBook 14 mengintegrasikan pemproses AMD Ryzen 4000 H Series, dengan 2K HUAWEI FullView Display3 dan menyokong ciri pintar termasuk Kolaborasi Multi-skrin untuk membantu pengguna kekal produktif dalam perjalanan.

Latar Belakang Huawei Consumer BGProduk dan perkhidmatan Huawei terdapat di lebih daripada 170 negara dan digunakan oleh sepertiga penduduk dunia. Empat belas pusat R&D telah didirikan di negara-negara di seluruh dunia, termasuk Jerman, Sweden, Rusia, India dan China. Huawei Consumer BG ialah salah satu daripada tiga unit perniagaan Huawei dan merangkumi telefon pintar, PC dan tablet, peranti boleh pakai dan perkhidmatan awan, dan lain-lain. Rangkaian global Huawei dibina berdasarkan kepakaran lebih dari 30 tahun dalam industri telekomunikasi dan berdedikasi untuk menyampaikan kemajuan teknologi terkini kepada pengguna di seluruh dunia.

Untuk maklumat lebih lanjut sila layari: http://consumer.huawei.com

1 Data yang diperoleh daripada makmal Huawei. Ukuran sebenar mungkin berbeza kerana toleransi pembuatan dan perbezaan kaedah pengukuran. Untuk rujukan sahaja.2 Tidak termasuk kaki komputer riba. Pengukuran sebenar mungkin berbeza kerana toleransi pembuatan dan perbezaan kaedah pengukuran. Untuk rujukan sahaja.3 Sokongan berbilang sentuhan tersedia sebagai pilihan. Kesediaan ciri ini mungkin berbeza mengikut wilayah.

Foto – https://photos.prnasia.com/prnh/20200910/2913222-1?lang=0

Keywords: Computer/Electronics Consumer Electronics Internet Technology Mobile Entertainment Telecommunications Telecommunications Carriers and Services Telecommunications Equipment Wireless Communications New products/services

Source: PRNEWSWIRE


[Tutorial] Tampilkan Kelainan Pada Paparan Lockscreen Peranti iOS Anda…

Peranti iOS tanpa Jailbreak sememangnya memiliki batasan dalam banyak aspek terutamanya dari segi personalisasi atau penampilan antaramuka asal iOS. Sejak kemunculan iOS 7 yang diperkenalkan pada tahun 2013 yang lalu, jelas tidak banyak pembaharuan yang dapat dilihat pada penampilan antaramuka iOS 10 yang terbaru walaupun sudah mencecah hampir empat tahun diperkenalkan.

Jadi sekiranya anda memiliki peranti iOS yang masih belum di Jailbreak, apa kata anda cuba tampilkan sedikit kelainan pada paparan lockscreen peranti iOS tersebut dengan tip yang akan dikongsikan oleh kami ini…

Muat Turun: PicsArt

Baca juga: [Tutorial] Laman Sosial Facebook Dibanjiri Dengan Gambar & Tulisan Unik?!


ZTE memenangi Teknologi Ujian & Pengukuran Terbaik dan anugerah Perkhidmatan Pengguna 5G Paling Berjaya di 5G World 2020

SHENZEN, China, 14 September 2020 /PRNewswire/ — ZTE Corporation (0763.HK / 000063.SZ), penyedia utama penyelesaian teknologi telekomunikasi, perusahaan dan pengguna antarabangsa untuk Internet Mudah Alih, mengumumkan bahawa syarikat telah memenangi anugerah Teknologi Ujian & Pengukuran Terbaik dengan iFlow (Insight Flow), penyelesaian wawasan rangkaian tepat berdasarkan aliran, dan memenangi anugerah Perkhidmatan Pengguna 5G Paling Berjaya dengan perkhidmatan TV Siaran Langsung 5G+ di Dunia 5G 2020, yang dihoskan oleh Informa pada 2 September 2020.

ZTE telah memperkenalkan penyelesaian iFlow inovatif berdasarkan Inband OAM, untuk memantau secara menyeluruh kedua-dua bidang kawalan dan bidang penghantaran, sehingga dapat menyelesaikan masalah rangkaian pengangkutan, termasuk SLA perkhidmatan yang tidak dapat diukur, lokasi kerosakan yang sukar dan kesedaran rangkaian yang rendah.

Berdasarkan pengumpulan data tahap milisaat dan pengesanan nod hop-by-hop, iFlow telah membolehkan kesedaran kualiti perkhidmatan, kerosakan lokasi dan pemulihan kendiri perkhidmatan dalam beberapa saat.

Lebih-lebih lagi, penyelesaian iFlow menyokong kitaran hayat pusingan-tertutup perkhidmatan rangkaian daripada pemantauan, analisis hingga pengoptimuman, sehingga meningkatkan kualiti perkhidmatan rangkaian dan pengalaman pengendali O&M, dan membantu pengendali mengurangkan kos dan kerumitan O&M.

Selain itu, penyelesaian TV Siaran Langsung 5G+ ZTE disesuaikan untuk acara dan konsert besar. Mengintegrasikan siaran langsung HD (Definisi Tinggi) pelbagai sudut, perkhidmatan tambah nilai dan fungsi sosial, Penyelesaian TV Siaran Langsung 5G+ menyediakan penonton dengan pengalaman inovatif dalam pelbagai senario 5G, melalui teknologi MEC dan pengecaman AI.

Penyelesaian TV Siaran Langsung 5G+ membolehkan penonton menonton permainan dari pelbagai perspektif, memberikan penonton di lokasi pengalaman peribadi, sambil menawarkan pengalaman yang mendalam kepada penonton di rumah.

“Berbanding dengan penyelesaian tradisional, TV Siaran Langsung 5G+ membawa lebih banyak kemungkinan komersial kepada pengendali,” kata Encik Fang Hui, Timbalan Presiden di ZTE. “Ini memudahkan kerjasama antara pembekal dan pengendali, yang akan menjadi arah yang penting bagi pembangunan video 5G.”

ZTE ialah penyedia sistem telekomunikasi canggih, peranti mudah alih dan penyelesaian teknologi perusahaan kepada pengguna, pengendali, syarikat dan pelanggan sektor awam. Syarikat ini telah memberi komitmen dalam menyediakan pelanggan dengan inovasi hujung-ke-hujung yang bersepadu untuk memberikan kecemerlangan dan nilai semasa sektor telekomunikasi dan teknologi maklumat bertemu. Disenaraikan dalam bursa saham Hong Kong dan Shenzhen (Kod saham H:0763.HK / Kod saham A: 000063.SZ), ZTE menjual produk dan perkhidmatan syarikat di lebih 160 negara.

Hubungan Media:

Margaret MaZTE CorporationTel: +86 755 26775189 E-mel: ma.gaili@zte.com.cn

Foto – https://photos.prnasia.com/prnh/20200911/2913330-1?lang=0

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Awards

Source: PRNEWSWIRE


Hopium Mengesahkan Prototaip Sedan Hidrogen Miliknya Akan Dilancarkan Dalam Bulan Jun 2021

PARIS, 23 Februari 2021 /PRNewswire/ — Masa depan yang kini sedang dalam pembuatan. Pemandu lumba, Olivier Lombard mengesahkan pelancaran prototaip Hopium Māchina iaitu sedan berkuasa hidrogen dengan pelepasan sifar canggih yang pertama, dalam bulan Jun 2021.

Untuk melihat Siaran Berita Multimedia, sila klik: https://www.multivu.com/players/uk/8854851-hopium-confirms-hydrogen-sedan-prototype-coming-june-2021/.

Pengilang Perancis Hopium, yang tersenarai di Bursa Saham Paris pada akhir tahun lalu, berhasrat untuk menjadi peneraju dunia dalam mobiliti hidrogen apabila kenderaan tersebut akan mula digunakan di jalan raya menjelang tahun 2025.

Bagi mencapai hasil industri yang menakjubkan ini, Olivier Lombard, Ketua Pegawai Eksekutif dan Pengasas Hopium, dikelilingi oleh sepasukan pakar termasuk pereka bentuk kereta, Félix Godard yang sebelum ini berkhidmat di Porsche, Tesla dan yang terkini, Lucid Motors yang telah mencipta reka bentuk anggun dan garisan aerodinamik Hopium Māchina; serta Loïc Bouillo, Pengarah Program (sebelum ini di PSA dan Safran) yang bertanggungjawab dalam menyusun atur pembangunan kenderaan ini dan platform teknologinya.

Platform unik ini yang dilancarkan pada akhir Januari lalu, menetapkan standard untuk kereta hidrogen generasi akan datang. Ia direka khusus untuk menghasilkan ciri terbaik di atas muka bumi dan membawanya ke tahap tertinggi.

Model ini yang dilengkapi dengan teknologi proprietari revolusioner, menjanjikan prestasi unggul sebuah kenderaan hidrogen:  melebihi 500 hp serta jarak melebihi 1,000 km (lebih 629 batu) dengan rekod masa terpantas selama 3 minit. Ia akan menggabungkan ketersambungan hiper, keselamatan dan ergonomik dalam kabin bergaya sport dan selesa, serta menangani cabaran alam sekitar pada era masa kini.

Prototaip tersebut kini berada di peringkat pembuatan lanjutan dan merupakan yang pertama mengesahkan kecanggihan pelbagai teknologi yang digabungkan dalam kenderaan tersebut. Ia merupakan satu langkah penting dalam persediaan ketat untuk pengembangan industri.

Tentang HOPIUM

Sebuah syarikat Pengeluar Berteknologi Tinggi yang diasaskan oleh Olivier Lombard, pemenang termuda dalam perlumbaan 24 Hours of Le Mans, Hopium merupakan hasil pengalamannya sebagai pemandu lumba profesional.

Olivier Lombard telah memandu kereta lumba berkuasa hidrogen selama 7 tahun menjadikannya sebagai pelumba paling berpengalaman di dunia dalam bidang ini. Perlumbaan tersebut umpama sebuah makmal terbuka yang memungkinkan Olivier Lombard dan pasukannya menghasilkan penyelesaian mobiliti baharu dalam menangani cabaran persekitaran kontemporari. Walaupun sektor pengangkutan bertanggungjawab dalam pelepasan gas rumah hijau hanya sebanyak 20%, namun syarikat tersebut menganggap dirinya berperanan dalam perubahan iklim.

Hopium menggabungkan sebuah pasukan yang terdiri dari rakan kongsi dan pakar terkemuka yang menerajui inovasi dalam sektor sel bahan api hidrogen dan kejuruteraan automotif.

Keywords: Alternative Energies Art Auto Computer/Electronics Entertainment Environmental Products & Services Oil/Energy Transportation Trucking and Road Transportation Utilities Broadcast feed announcements Environmental Issues New products/services STEM (Science，Technology，Engineering，Mathematics)

Source: PRNEWSWIRE


TripleLift Capai Tanda Aras Baharu: $1 bilion dalam Pembayaran Penerbit

Syarikat ini mewakili 31,000 pemilikan laman web unik

NEW YORK, 16 Jun 2021 /PRNewswire/ — Hari ini, TripleLift, salah sebuah syarikat teknologi iklan yang paling pesat berkembang di dunia, mengumumkan bahawa syarikat tersebut berjaya melangkaui pembayaran penerbit bernilai $1 bilion, menandakan pencapaian baharu untuk syarikat tersebut dan rakan kongsi penerbitnya. Pada bulan lepas sahaja, para penerbit TripleLift memperoleh pendapatan melebihi $50 juta melalui platform, sebuah lagi rekod untuk syarikat berkenaan.

“Kami berbangga dengan pertumbuhan yang berjaya dicapai oleh penerbit kami bersama TripleLift. Ini bermaksud pencapaian bernilai $1 bilion dalam menuju tahap kandungan dan kewartawanan berkualiti yang menyokong pengedaran kandungan, maklumat dan berita percuma secara global,” kata Michael Lehman, Naib Presiden Kanan Bekalan Global TripleLift. “Mencapai sasaran pendapatan bernilai $1 bilion sememangnya hebat, namun kami berasa lebih bangga apabila mengetahui bahawa kami meraih kejayaan ini melalui kerjasama dengan organisasi yang kami hargai serta kagumi, yang semuanya sentiasa aktif membantu kami mereka bentuk pelan hala tuju produk kami.”

TripleLift pertama kali melancarkan produk programatik yang asli pada 2014 demi membantu para penerbit bersaing dengan platform media besar yang meraih sebahagian besar belanjawan iklan yang semakin meningkat dan dengan itu menekan penerbit di seluruh rangkaian web secara terbuka. Sejak itu, syarikat tersebut telah mengembangkan portfolio produknya bagi menyokong setiap format iklan yang boleh diurus niaga secara programatik daripada paparan sehingga TV Terhubung. Hari ini, 75% daripada para penerbit TripleLift berurus niaga pada pelbagai format iklan dan 73% daripada para penerbit TripleLift menawarkan inventori video pada platform tersebut.

TripleLift mempunyai hubungan langsung dengan lebih 900 para penerbit, yang mewakili lebih daripada 31,000 laman web; 20% daripada para penerbit tersebut dimiliki oleh golongan yang sejak dahulunya terpinggir dalam media, termasuk golongan kulit hitam, Latin, Asia Amerika dan Kepulauan Pasifik, LGBTQ+ dan kaum wanita.

Tentang TripleLift TripleLift ialah salah sebuah syarikat teknologi iklan yang paling pesat berkembang di dunia dan juga merupakan sebuah syarikat teknologi dengan gabungan produk antara kreativiti dan media. Misinya adalah untuk menjadikan pengiklanan lebih baik untuk semua orang — para penerbit, pengiklan dan pengguna — dengan mencipta semula satu penempatan iklan pada satu masa. Dengan sumber inventori langsung, rangkaian produk yang pelbagai dan rekaan kreatif yang dicipta untuk penskalaan, TripleLift menerajui pengiklanan programatik generasi seterusnya dari komputer ke televisyen. Bekerjasama dengan 90% daripada para penerbit yang berada pada comScore 200, 100% daripada jenama pada AdAge 100 dan 100% daripada 20 DSP global terbaik, TripleLift telah menambah angka pendapatannya dengan dua kali ganda tinggi sejak penubuhannya dan kini telah mencatatkan peningkatan keuntungan selama lima tahun. TripleLift telah muncul di Inc. 5000, Deloitte Technology Fast 500 dan Crain’s New York Fast 50 selama empat tahun berturut-turut dan telah tersenarai dalam Syarikat Teknologi Pengiklanan Paling Popular Business Insider sejak dua tahun yang lalu. Dapatkan maklumat lanjut tentang cara TripleLift membentuk masa depan pengiklanan di triplelift.com.

Logo – https://ering.com.my/wp-content/uploads/2021/06/triplelift-capai-tanda-aras-baharu-1-bilion-dalam-pembayaran-penerbit.jpg

Source: PRNEWSWIRE


Siri HUAWEI P30 Kini Di Pasaran Tempatan – Harga Bermula RM2,699, Ketersediaan Pada 6 April

HUAWEI hari ini secara rasminya melancarkan telefon terbaru mereka iaitu siri HUAWEI P30 untuk pasaran tempatan. Siri HUAWEI P30 merupakan waris baru di bawah siri P yang dilihat menerima penambahbaikan dan hasil pemerhatian kami, kedua-dua model tersebut hadir dengan takuk kecil dan lengkap dengan pengimbas cap jari terbina dalam skrin.

HUAWEI P30 Pro terbina dengan skrin bersaiz 6.47 inci bersama paparan Drewdrop dengan resolusi 2340 x 1080 piksel. Kuasa dalaman P30 Pro dijana oleh cip pemproses Kirin 980 berkelajuan Octa-core 2.6GHz bersama gandingan memori sebesar 8GB RAM dan pilihan storan 256GB dan 512GB.

Melengkapinya, bateri berkapasiti berkapasiti 4,200 mAh (melalui USB-C) yang menyokong HUAWEI Super Charge 2.0 di bawah output 40W. P30 Pro turut hadir dengan sokongan pengecasan tanpa wayar 15W dan fungsi pengecasan “Reverse Wireless Charging”.

Segi penggambaran, P30 Pro hadir dengan teknologi tri-kamera bersama sensor 40MP (Wide Angle) + 20MP (Ultra Wide Angle) + 8MP (Telephoto) + lensa TOF. Kamera P30 Pro juga mempunyai sokongan 5X zoom optikal, 10x zoom hibrid dan 50x zoom, sementara kamera swafoto beresolusi 32MP dengan aperture f/2.0.

P30 Pro juga menyertakan sejumlah ciri menarik untuk rakaman videografi iaitu Dual-View Video mode, di mana ciri ini membolehkan pengguna merakam video secara serentak dengan kanta super sudut lebar dan lensa telephoto.

HUAWEI P30 pula hadir dengan skrin bersaiz 6.1 inci dan juga menyokong paparan Dewdrop dengan resolusi 2340 x 1080 piksel. Enjin dalaman menggunakan cip Kirin 980 bersama memori 8GB RAM + 128GB ROM.

Bateri didatangkan adalah sebesar 3,650mAh bersama pengecasan pantas HUAWEI Super Charge (USB-C). P30 tidak hadir dengan pengecasan tanpa wayar, namun pengguna boleh menikmati keistimewaan itu melalui sarung pelindung khusus.

Untuk kamera, P30 menampilkan kombinasi tiga kamera utama iaitu 40MP (Wide angle) + 16MP (Ultra wide-angle) + 8MP (Telefoto). Untuk kamera swafoto, P30 tetap sama seperti P30 Pro iaitu 32MP dengan aperture f/2.0.

Bagi yang berminat, kedua-dua model ini tersedia dalam tiga pilihan warna menarik iaitu Breathing Crystal, Black dan Aurora. Siri HUAWEI P30 ditawarkan pada harga berikut:

Setiap pembelian siri P30 layak untuk menikmati jaminan sehingga 18 bulan, dan pra-tempahan kini telah dibuka. Bagi yang berminat untuk mencuba sendiri, boleh juga melawat ke HUAWEI Experience Stores, pengedar sah dan telco tempatan.

Lebih menarik, pembeli juga berpeluang menerima HUAWEI Backup (6000 unit disediakan) yang bernilai RM599 seunit. Sekiranya terlepas peluang, jangan risau kerana setiap pembelian P30 pro juga akan hadir bersama HUAWEI Snorkeling case bernilai RM428, manakala pelanggan yang membeli P30 akan menerima sarung pelindung pengecasan tanpa wayar bernilai RM268.


U Mobile, UnionPay International Berkerjasama –  Membolehkan Pengguna GoPayz Buat Pembayaran Rentas Sempadan

U Mobile dan UnionPay International telah menandatangani perjanjian yang membolehkan pengguna e-wallet, GoPayz membuat pembayaran merentas sempadan. Melalui kerjasama ini, mereka boleh membuat pembayaran di hampir 10 juta pedagang kod QR UniPay di 29 negara  termasuk Australia, China, Jepun, Korea, Singapura, Thailand dan Amerika Syarikat.

Ketua Pegawai Eksekutif U Mobile, Wong Heang Tuck berkata, pihaknya sangat berbesar hati dapat bekerjasama dengan UnionPay International kerana mereka adalah penting dalam membolehkan pelanggan GoPayz untuk menggunakan e-wallet dalam negara dan di peringkat global.

Tambah beliau lagi, pihaknya percaya pelanggan akan menghargai flesibiliti seperti bagaimana mereka akan menikmati semua perkhidmatan kewangan digital lain yang disertakan dengan aplikasi GoPayz.

Pengurus Besar, UnionPay International Southeast Asia, Wenhui Yang pula berkata, UnionPay juga gembira untuk memperluaskan kerjasama dengan U Mobile dalam usaha membolehkan pengguna GoPayz membuat pembayaran merentas sempadan.

Katanya lagi, pihaknya juga komited untuk meneruskan perkhidmatan pembayaran lebih inovatif seperti QR Code untuk pembayara n dan meningkatkan pengalaman pembayaran bagi pengguna. Pengguna GoPayz juga boleh membuat pembayaran dengan selamat tanpa perlu menukar mata wang asing.

Beliau juga menambah, pengguna GoPayz turut boleh menikmati tawaran istimewa daripada UnionPay sama ada di dalam mahupun luar negara bagimemberi mereka lebih banyak alasan untuk menggunakan GoPayz.


Ubisoft Hadir Dengan Autobattler Dengan 100 Pemain Menerusi Might & Magic: Chess Royale!

Sebelum ini, Riot Games didatangkan dengan Teamfights Tactics dan Blizzard menerusi Hearthstone menyertakan Mod Battleground, manakala Valve disertakan dengan Dota Underlords. Kini Ubisoft telah autobattler mereka yang dikenali sebagai Might & Magic: Chess Royale.

Apa yang memezakan permain ini dengan permainan autobattler yang lain adalah ia hadir dengan 100 pemain serentak yang mana kebiasaannya hanya melibatkan 10 pemain sahaja.

Permainan ini akan hadir pada platform PC dan iOS serta Android tidak lama lagi iaitu pada 30 Januari 2020 dan kini boleh melakukan pra-daftar.

Artikel Berkaitan:


XCMG Sahkan Pesanan Pembelian Berjumlah USD 80.8 Juta di CIIE 2020

SHANGHAI, 11 November 2020 /PRNewswire/ — XCMG (000425.SZ), pengeluar jentera pembinaan Cina yang terkemuka, telah membuat pesanan pembelian berjumlah USD 80.8 juta di Ekspo Import Antarabangsa China (CIIE) kali ke-3 yang dibuka pada 4 November di Shanghai, China.

Setelah berbincang dengan pembekal-pembekal luar negara, XCMG telah menandatangani pesanan pembelian untuk casis, alat hidraulik dan tayar dengan pembekal-pembekal antarabangsa yang terkemuka termasuk Daimler, Linde, Volvo Trucks dan Michelin, meskipun berhadapan dengan keadaan perdagangan global yang pantas berubah dan tidak menentu di tengah-tengah penularan COVID-19 yang berterusan di luar negara.

CIIE tahunan merupakan platform untuk XCMG memeterai dan mengukuhkan perkongsian strategik dengan syarikat-syarikat pengilangan peralatan serta institusi-institusi penyelidikan terkemuka. XCMG mengimport komponen teras berkualiti tinggi dari 20 negara dan wilayah termasuk  Jepun, A.S.,  Korea Selatan  dan negara-negara Eropah.

Di dua pameran CIIE terdahulu, pesanan pembelian XCMG mencecah sejumlah USD 118 juta, termasuk dua kontrak pembelian dengan General Motors America masing-masing bernilai USD 13 juta dan 22 juta pada tahun 2018 dan 2019. Setakat ini, kedua-dua pesanan tersebut telah dipenuhi lebih daripada yang diperlukan dan sistem pemacu elektrik yang dibeli oleh XCMG daripada syarikat berkenaan telah meningkatkan nisbah ketersediaan produk peralatan XCMG sebanyak 10 peratus sekali gus melanjutkan jangka hayat produk sebanyak 30 peratus.

XCMG turut menyaksikan peningkatan permintaan untuk set peralatan pembinaan perlombongan berskala besar memandangkan sektor perniagaan perlombongannya mendapat pengiktirafan yang luas dalam pasaran global untuk penyelesaian pembinaan perlombongan yang komprehensif dan peralatan berkualiti tinggi – strategi pembelian global XCMG adalah menyokong syarikat-syarikat bagi mencapai kejayaan yang lebih besar.

“CIIE bersifat konduktif untuk mempromosikan dan mengukuhkan pertukaran perdagangan serta ekonomi di serata dunia. Ia telah mewujudkan platform untuk komunikasi terbuka yang membantu perusahaan domestik dan juga asing meluaskan skop perniagaan dan sempadan mereka. XCMG akan terus menggalakkan pembangunan berkualiti tinggi sektor-sektor perindustrian kami dengan memperkenalkan komponen dan peralatan sistem yang canggih serta inovasi yang berterusan bagi memenangi kepercayaan lebih ramai pelanggan antarabangsa,” kata Lu Chuan, presiden XCMG.

Latar Belakang XCMG

XCMG ialah syarikat pembuatan jentera berat multinasional dengan sejarah sepanjang 77 tahun. Ia kini menduduki  tempat keempat dalam industri jentera pembinaan dunia. Syarikat ini mengeksport ke lebih daripada 187 negara dan wilayah di seluruh dunia.

Untuk maklumat lanjut, sila kunjungi: www.xcmg.com, atau halaman XCMG  di Facebook,Twitter, YouTube,  LinkedIn dan Instagram.

Keywords: Auto Banking/Financial Service Computer/Electronics Construction/Building Machinery Mining Mining/Metals Transportation Contracts Sales reports Trade show news

Source: PRNEWSWIRE


Pandangan eRing Selepas Seminggu Bersama HUAWEI Matebook D – Komputer Riba Ringan Khas Pelajar

Kalau anda semua ada ikuti laporan eRing sebelumnya, tentu berasa teruja pada kebolehan komputer riba HUAWEI yang ini – Matebook D. Anda mungkin tidak percaya sekiranya sekadar sembang biasa sahaja, lain pula pengalaman sebenar dalam kehidupan seharian.

Jadi kami berpeluang mencuba sendiri Matebook D ini di hari minggu yang lalu, bersama kami membaca selanjutnya pengalaman sebenar sepanjang seminggu menggunakannya untuk membuat kerja di luar, bermain permainan video, menonton filem, melayari Internet dan kerja pemindahan fail.

Membuat kerja di luar adalah perkara yang sangat biasa bagi golongan masa kini, dengan komputer riba dahulu yang hanya mampu bertahan selama 3.5 jam dan anda perlu segera mencari tempat untuk mengecas menjadi isu besar bagi semua pengguna.

Namun dengan adanya Matebook D, isu kehabisan bateri tidak lagi menjadi masalah. Ia mampu bertahan sehingga 10 jam bagi sekali isian penuh, sekaligus membolehkan penggunaan seharian tanpa merisaukan ketahanan baterinya. Tambahan lagi Pocket Charger yang ringan dan kecil ini, sangat bagus untuk dibawa ke mana-mana sahaja.

Seperti yang disebutkan tadi membawa komputer riba bersama telah menjadi kebiasaan orang ramai, dan berat komputer riba serta pengecas merupakan salah satu punca utama dalam membuat pilihan.

Lain pula dengan Matebook D yang tampil dengan ketebalan hanya 15.8mm dan berat seringan 1.47kg menjadikannya sangat mesra pengguna, sama ada untuk pelajar atau golongan korporat.

Matebook D boleh dikatakan berprestasi tinggi kerana menggunakan cip pemproses Intel-core i5-8250U generasi ke-8, yang mana ia menawarkan peningkatan 40% berbanding generasi terdahulu.

Tambahan lagi, sokongan Intel Hyper-Threading juga mampu meningkatkan kecekapan pemproses di samping mempercepatkan kelajuan 1.6GHz ke 3.4GHz dengan kehadiran teknologi Intel Turbo Boost.

Secara lebih teliti lagi, kami telah melayari sebanyak 16 laman sesawang yang berlainan secara serentak, pada masa yang sama juga telah membuka aplikasi Xbox, menonton video 720p@60fps, menjalani ujian Antutu dan melayari serta memuat turun aplikasi di Microsoft.

Penggunaan serentak ini tidak membawa sebarang isu lag padanya, bermakna kecekapan cip pemproses pada Matebook D adalah sangat memuaskan. Bagi pelajar yang suka bermain permainan video sambil membuat assignment, pastinya tiada masalah.

Kepantasan pemproses Matebook D juga dibantui oleh storan dalaman 256GB SSD, yang mana ia lebih mahal, lebih laju, lebih tahan lama, lebih kecil, lebih senyap dan lebih cekap berbanding HDD.

Dipadan dengan memori 8GB RAM + 256GB SSD, cukup menampung penggunaan biasa, yang penting kelajuan pemindahan fail super laju sama juga pada On/Off komputer riba ini.

Sebagai contoh kami telah memuat turun permainan arkad Asphalt 8: Airborne yang bersaiz 2.56GB, prestasi permainan dilihat sangat memuaskan pada kadar 60fps, ini semuanya bergantung pada sokongan kad grafik Intel UHD Graphics 620 dan MX150. Nak menang Chicken Dinner sebenarnya pun tidak menjadi masalah!

Apabila anda terlihat dua pembesar suara yang diletakkan bersebelahan dengan papan kekunci, sangat jelas bahawa Matebook D adalah peranti yang memfokuskan pada kualiti audio.

Dengan dimensi yang cukup besar dapat menghasilkan kualiti audio yang baik dan mendalam.

Selain itu, Matebook D juga terbina dalam Windows Sonic dan teknologi Dolby Atmos. Kualiti audionya sungguh memeranjatkan apabila menonton filem, mendengar lagu dan bermain permainan dengan fon kepala.

Walaupun rekaan saiznya kompak, tetapi Matebook D tetap membekalkan paparan skrin penuh bersaiz 14 inci pada kerangka yang berukuran 13 inci dengan sokongan bezel senipis 5.2mm.

Pengalaman bermain permainan, melayari laman sesawang atau menonton filem juga dapat dijamin baik.

Penggunaan dalam masa panjang akan meletihkan mata? Perkara ini tidak akan berlaku pada Matebook D, kerana ia menyokong ciri perlindungan mata yang dapat menjaga mata terutamanya bagi anda yang suka menonton filem dalam pencahayan terhad.

Jangan lupa masa yang secukupnya untuk berehat juga amat penting, demi kesihatan diri sendiri.

Sambungan WiFi di kedai kopi atau mana-mana tempat akan menjadi semakin lemah dan tidak stabil apabila ramai pengguna menyambung ke rangkaian yang sama, lain pula dengan Matebook D.

Kehadiran dual antenna WiFi dan gabungan teknologi Mate signal+ padanya mampu meningkatkan liputan rangkaian dan isyarat, membolehkan anda menikmati pengalaman melayari Internet yang lebih laju.

Kerja kami yang sentiasa perlu mengambil gambar atau video beresolusi tinggi, system penghantaran fail yang lebih pantas adalah amat diperlukan. Justeru itu, Matebook D menawarkan teknologi HUAWEI Share yang sangat bagus kepada pengguna mereka.

Kami hanya menggunakan masa 6 minit 25 saat untuk menghantar video bersaiz 1.42GB dalam HUAWEI Mate 20 Pro ke Matebook D, jelas Nampak ia lebih pantas berbanding Bluetooth yang perlukan selama 20 minit.

Fungsi ini bukan sahaja membawa kemudahan kepada pekerja, malah juga amat sesuai bagi pelajar yang sentiasa perlu memindahkan kerja sekolah, bahkan gambar-gambar penuh kenangan bersama orang kesayangan.

Pengalaman selepas seminggu bersama HUAWEI Matebook D, kami berasa amat teruja dengan prestasi kecekapan yang ditawarkan. Sama ada membuat kerja bervolumn tinggi, atau menikmati hiburan tanpa henti, ia tetap memberikan kepuasan maksimum kepada kami.

Paling menarik adalah tawaran harganya yang sangat mesra pengguna, hanya RM2,999 tetapi menyokong sebilangan fungsi premium yang mungkin bernilai RM4000 ke atas pada peranti lain. Harga mampu milik ini memang idaman para pelajar, of course pekerja korporat pun boleh memiliki satu!

#Advertorial Dari HUAWEI Malaysia


Siri Xiaomi Mi 13 Akan Dilancarkan Pada November? Tampil Dengan 3 Kamera 50MP!

Blogger Stesen Sembang Digital mendedahkan bahawa siri Xiaomi Mi 13 mempunyai tiga kamera 50 megapiksel di bahagian belakang.

Seperti yang kita sedia maklum, Mi 12 Pro generasi terdahulu mempunyai tiga kamera 50 megapiksel di bahagian belakang, iaitu kamera utama 50 megapiksel, potret 50 megapiksel dan sudut ultra lebar 50 megapiksel. Kamera utama ialah Sony IMX707, dan saiz sensor ialah 1/1.28 inci.

Kali ini, kamera utama siri Xiaomi Mi 13 telah dinaik taraf. Khabarnya kamera utama adalah sensor Sony IMX8 series yang menyokong penstabilan imej optikal OIS.

Selain itu, versi mewah siri Xiaomi Mi 13 menggunakan skrin material Samsung 2K E6, saiznya kira-kira 6.7 inci, kontras dan kecerahan lebih tinggi daripada Samsung E5, kadar penyegaran semula ialah 120Hz, dan ia menyokong pemalapan PWM frekuensi tinggi. . Versi standard ialah skrin FHD+ dengan saiz kira-kira 6.36 inci dan kadar penyegaran 120Hz.

Selain itu, siri Xiaomi Mi 13 akan dilengkapi dengan pemproses perdana Qualcomm Snapdragon 8 Gen2. Cip ini menggunakan reka bentuk seni bina lapan teras “1+2+2+3” baharu dan berdasarkan proses 4nm TSMC.

Mesin itu akan debut pada bulan November secepat mungkin, dan kemungkinan Snapdragon 8 Gen2 pertama tidak diketepikan.


Ranking Kelajuan 4G LTE Global, Di Mana Malaysia?

OpenSignal ialah sebuah entiti bebas yang mengumpulkan data dan laporan prestasi pembekal perkhidmatan telekomunikasi baru sahaja mengeluarkan data terbaru. Salah satu bahagian laporan yang menarik minat kami adalah ranking kelajuan 4G LTE global.

Jiran kita, Singapura, menduduki tangga pertama (45.86Mbps) kelajuan data 4G LTE, diikuti negara yang memang terkenal dengan kemajuan teknologi, iaitu Korea Selatan (45.77Mbps). Negara kita pula berada jauh di tangga 62 dengan kelajuan purata 15.80 Mbps.

Kedudukan tersebut tidaklah mengejutkan, namun kita semua pasti mengharapkan para pembekal perkhidmatan melakukan perubahan dengan pantas berkenaan tawaran kelajuan mereka. Tawaran kuota data yang besar adalah sesuatu yang positif, namun ia haruslah seiring dengan keluasan liputan dan juga kepantasan data, barulah ngam!


Shhhh… Kami Nak Tunjuk Mouse Senyap Ni

Logitech dalam “senyap-senyap” membangunkan mouse senyap dan kini mouse tersebut sudah dilancarkan untuk anda semua. Logitech M221 Silent dan Logitech M331 Silent Plus berbeza dengan mouse-mouse lain di pasaran kerana ia 90% lebih senyap.

Kedua-dua variasi mouse senyap ini juga menawarkan sambungan tanpa wayar sehingga 33 kaki supaya anda dapat bekerja dengan selesa dan mudah. M331 Silent Plus mempunyai bateri yang mampu bertahan sehingga 24 bulan dan juga kontur grip yang selesa, manakala bateri M221 Silent mampu beroperasi sehingga 18 bulan.

Kedua-dua mouse ini mula dijual pada harga:


Celcom Lancarkan Permainan Portal Terkini, ‘Game Hero’ & Berpeluang Memenangi Hadiah Bernilai  RM1 Juta

Celcom hari ini dengan rasminya melancarkan langganan permainan portal terkini, Celcom Game Hero dan anda berpeluang untuk memenangi hadiah bernilai sehingga RM1 juta. Celcom Axiata yang telah bekerjasama dengan Techninier Sdn. Bhd, telah memperkenalkan permainan ‘Sky Invasion 3D’ buat masa ini dan pemain perlu sampai ke tahap tertinggi untuk merebut hadiah hebat!

Bagi membolehkan pengguna berpeluang merebut hadiah bernilai RM1 juta, mereka perlu mendaftarkan diri terlebih dahulu. Pengguna sedia ada akan dikenakan bayaran sebanyak RM3 / semingggu, manakala pelanggan baru pula dapat menikmati permainan ‘Sky Invasion 3D’ secara percuma bermula hari ini, 7 Mac 2017 sehingga 6 April 2017.

Tetapi perlu diingat, Celcom Game Hero hanya terbuka kepada semua pelanggan Celcom sahaja, dan anda boleh memuat turun permainan ini secara percuma di Play Store dan juga App Store.


Nikmati Potongan Harga 20% Di ZALORA Jika Membeli-Belah Menggunakan Bixby Vision!!

Kaki Shopping pastinya teruja mendengar berita ini. Anda pasti pernah mengalami situasi di mana anda ingin membeli barang tetapi tidak mengetahui lokasi untuk membelinya. Jangan bimbang kerana fungsi Bixby Vision yang tersedia pada peranti Samsung boleh membantu anda. Anda hanya perlu mengaktifkan Bixby Vision dan akan memberikan senarai produk yang ingin di cari.

Lebih menarik, apabila anda kini boleh menikmati potongan harga 20% menerusi ZALORA voucher code!

Menariknya, potongan ini boleh dinikmati sekiranya anda membeli belah menggunakan Bixby Vision. Anda perlu melakukan pembelian minimum sebanyak RM120.

Bukan itu sahaja, anda juga berpeluang untuk memenangi baucar produk ZALORA bernilai RM300 dengan menjadi Weekly Top Spender dengan ZALORA! Pemenang akan diumumkan di laman sesawang ZALORA.

Jadi apa tunggu lagi!!! Jom Shopping dengan klik di sini.

Artikel Berkaitan:


Tiga Produk Acer Raih Anugerah Reka Cipta Terbaik 2018

Ribuan tahniah diucapakan kepada Acer yang mana baru-baru ini tiga (2) produk keluaran mereka telah memenangi Anugerah Reka Cipta Terbaik 2018 untuk reka bentuk produk yang cemerlang.

Produk yang dimaksudkan termasuklah alat dengar Acer OJO 500, komputer riba Acer Swift 7 dan juga Acer Chromebook 11. Produk-produk tersebut telah dipilih daripada beribu-ribu penyertaan dari seluruh dunia dan dinilai berdasarkan tahap inovasi, kualiti serta fungsi.

Menurut Acer, ia adalah pencapaian yang amat besar dalam syarikat dan anugerah itu sekali lagi membuktikan komitmen Acer untuk terus memberikan servis yang terbaik dalam memacu teknologi terkini.

Baca juga :


vivo Beri Komitmen untuk 3 Tahun Peningkatan Android Untuk Peranti Siri Premium X Masa Depan

vivo telah mengumumkan bahawa peranti siri X akan meneremi penaiktarafan major Android OS selama 3 tahun dan kemaskini keselamatan bagi peranti terpilih yang dilancarkan selepas Julai 2021.

Polisi ini merangkumi pasaran Eropah, Australia dan India. Bagi siri X premium yang lain yang tidak layak untuk polisi ini akan menerima kemaskini seperti biasa.

Jadi, teruskan bersama kami untuk mengetahui perkembangan terkini mengenai berita ini.


MYRodeo Sdn. Bhd Mengumumkan Kerjasama Bersama Digi iFleet

MYRodeo Sdn. Bhd (Rodeo) telah mengumumkan kerjasama bersama Digi iFleet untuk memberikan penjejak kenderaan yang lebih baik dengan kempen ‘adtech’ mereka di seluruh mod pengangkutan yang mereka gunakan untuk membawa jenama pengiklanan.

Digi iFleet adalah alat yang dipasang di kenderaan seperti kereta, van, bas, lori termasuk motosikal supaya ia dapat merekod setiap pergerakan, mengenalpasti kelajuan yang dipandu, malah dapat membantu siasatan jika berlaku kemalangan berdasarkan rekod setiap minit yang dihantar ke pusat analisa Digi.

Dengan kerjasama yang terjalin ini, Radeo dapat menjalankan kempen terkawal di sekitar Lembah Klang, untuk memastikan kenderaan bukan sahaja bergerak secara lancar, tetapi dalam masa yang sama juga dapat menunaikan permintaan pelanggan.

Menurut Ketua Pegawai Eksekutif Rodeo, Valens Subramaniam berkata “Bagi memberi inisentif kepada pemandu dan pelanggan, kami telah membuat satu kempen yang dinamakan ‘Swarm’, di mana pemandu yang paling kerap berada kawasan yang popular akan diberi ganjaran”.


Selangor Benarkan Akad Nikah Secara Atas Talian!!!

Buat penduduk Selangor, ada sesuatu yang menarik, apabila Selangor telah membenarkan akad nikah di jalankan secara atas talian sepanjang tempoh PKP namun perlu mendapat kelulusan daripada JAIS dahulu.

Permohonan lengkap perlu diserahkan dan pengarah JAIS akan memberi kebenaran. Bagi permohonan yang sudah sah, anda perlu memaklumkan mengenai tarikh pernikahan dan sidang video tersebut bakal dijalankan.

Bagi pasangan yang sudah usai melakukan pernikahan secara atas talian ini, mereka perlu ke pejabat agama daerah setelah PKP selesai bagi mendapatkan Surat Perakuan Nikah Negeri Selangor.


Redmi Note 8 & Redmi Note 8 Pro Akhirnya Tiba Di Pasaran Tempatan – Harga Jualan Bermula RM599

The King has finally arrived here at Malaysia! Xiaomi Malaysia hari ini secara rasmi memperkenalkan dua lagi model baharu keluaran mereka iaitu Redmi Note 8 dan Redmi Note 8 Pro. Kedua-duanya membawakan reka bentuk moden bukan saja menjadi trend semasa, malahan ia dilihat sebagai sesuatu yang elegan dan cantik di pandang.

Redmi Note 8 tampil dengan skrin penuh berukuran 6.3″ bersama rekaan takuk kecil menempatkan kamera hadapan.

Enjin dalaman dikuasakan oleh Snapdragon 665 dan dibantu memori sehingga 4GB dan storan dalaman sehingga 128GB ROM.

Untuk kamera, Redmi Note 8 membawakan sokongan empat kamera utama dengan gabungan lensa 48MP + 8MP + 2MP + 2MP. Diiringi dengan kamera selfie tunggal sebesar 13MP.

Melengkapi peranti adalah bateri berkapasiti 4,000mAh dengan sokongan pengecasan pantas 18W menerusi port USB-C. Menariknya, model ini turut disertakan dengan lubang kegemaran ramai – bicu audio 3.5mm.

Nampak macam sama tapi bukan dia! Redmi Note 8 Pro menyokong paparan skrin 6.53″ dengan panel IPS LCD yang mempunyai resolusi FHD+ (1080 X 2340). Menariknya, skrin ini menggunakan Corning Gorilla Glass 5 sebagai perlindung utama.

Peranti pintar ini dikuasai oleh pemproses MediaTek Helio G90T yang dibantu memori 8GB RAM dan storan dalaman 128GB ROM.

Melengkapinya, bateri berkapasiti 4,500 mAh dengan pengecasan 18W. Sitem operasi digunakan adalah Android 9.

Untuk kamera, peranti ini membawakan persediaan empat kamera utama: 64MP + 8MP + 2MP + 2MP dan kamera hadapan sebesar 20MP.

Peranti ini boleh didapati dalam tiga pilihan warna iaitu Mineral Gray, Pearl White Dan Forest Green. Sensor cap jari terbina pada belakang peranti sebagai ciri keselamatan utama.

Kedua-dua peranti kini telah pun ditawarkan untuk pasaran tempatan dan boleh didapati bermula RM599. Bagi yang berminat, harga yang ditawarkan adalah seperti di bawah :

Redmi Note 8:

Redmi Note 8 Pro:

Pra-tempahan bagi Redmi Note 8 versi 4GB+64GB bermula 8 hingga 11 Oktober 2019. Anda akan mendapat Mi True Wireless Earbuds Basic (bernilai RM99) secara PERCUMA .

Manakala bagi Redmi Note 8 Pro pula, terdapat tawaran istimewa. Pembelian Early bird 6GB+64GB mulai hari ini akan dijual pada harga RM999!

Anda juga bakal mendapat hadiah eksklusif Black Shark Gaming COntroller Left (bernilai RM169) sekiranya membeli versi 6GB+ 128GB mulai 8 hingga 11 Oktober 2019.

Jadi jangan lepaskan peluang untuk Online Eksklusif Deal bermula dari 8 hingga 11 oktober 2019.

Beli Peranti Redmi Di sini:

Beli Peranti Xiaomi Di Sini:

Artikel Berkaitan:


Miliki OPPO A93 Menerusi Tawaran Pelan Dari Celcom, Maxis, Digi Dan U Mobile!!!

Berita baik buat mereka yang ingin memiliki peranti OPPO A93!! anda kini boleh mendapatkan peranti ini menerusi pelan-pelan daripada syarikat telco terkemuka Malaysia iaitu Celcom, Maxis, Digi dan UMobile.

Bagi pengguna Maxis, dengan hanya RM1, anda boleh memiliki peranti ini dengan melanggan Maxis Postpaid 158 Plan dan Maxis Postpaid 188 plan.Bukan itu sahaja, ia turut terseida menerusi program Maxis Zerolution. Maxis boleh memiliki peranti ini pada harga hanya Rm49 dengan Postpaid 98, RM39 dengan Postpaid 128, RM29 dengan Postpaid 158 dan RM19 dengan Postpaid 188.

Bagi pengguna Digi, anda boleh jimat RM1107 dan memiliki OPPO A93 pada harga hanya RM23 sebulan selama 24 bulan jika anda mendaftar bagi Digi Postpaid 120. Peranti ini juga tersedia pada harga RM43 sebulan bagi 24 bulan apabila mendaftar Digi Postpaid 80 dengan GBoost. Penggua boleh mendapat pelan diskaun sebanyak RM360 atau RM240 apabila mendaftar bagi digi Postpaid 120 dan Postpaid 80 dengan GBoost.

Dalam pada itu, anda boleh mendaftar Celcom Mega Lightning L dan Celcom Mega Lightning XL bagi memiliki OPPO A93 secara percuma!! Bukan itu sahaja, Celcom juga turut menawarkan kotak hadiah bernilai RM199 bagi setiap pembelian OPPO A93. Sah bagi pembeli terawal sahaja!

Bagi pengguna U Mobile pula, anda boleh membeli OPPO A94 pada harga hanya RM0.99 sahaja menerusi pelan Unlimited Hero P139. Jimat sehingga Rm1298 dan anda bakal menerima Glonsure 3 Coverage secara percuma bagi bulan pertama.


Guo Ping Huawei: Serlahkan Potensi Penuh 5G Dorong Kejayaan Komersial

SHENZHEN, China, 29 Julai 2020 /PRNewswire/ — Pada hari perasmian Better World Summit dalam talian, Pengerusi Silih Ganti Huawei, Guo Ping menghuraikan bagaimana sinergi dalam lima domain teknologi utama akan membantu menyerlahkan potensi penuh 5G bagi mendorong kejayaan komersial. Penceramah jemputan daripada syarikat telekomunikasi, organisasi industri dan badan piawaian, seperti China Telecom, Etisalat, MTN, GSMA dan 3GPP/ETSI, turut disertai oleh beberapa ribu hadirin dalam talian dari lebih 80 negara bagi meninjau sejauh mana teknologi maklumat dan komunikasi (ICT) dapat memberi kuasa kepada pertumbuhan ekonomi yang baharu pada masa kini dan dalam dunia pasca pandemik.

Berganding bahu untuk memerangi pandemik dengan teknologi

Pandemik ini telah membentuk semula bagaimana kita menjalani kehidupan dan bekerja serta telah memberi tamparan yang hebat kepada ekonomi dunia. Mujurlah ICT menawarkan set alatan yang konkrit bagi membantu memerangi COVID-19 dalam pelbagai aspek.

“Sebagai sebuah syarikat ICT, menjadi tanggungjawab kami untuk menggunakan teknologi yang kami miliki untuk membantu membendung dan menewaskan pandemik ini,” kata Guo. “Bersama-sama rakan kongsi dan pelanggan kami, termasuk syarikat telekomunikasi dan semua jenis perusahaan, kami dapat menggunakan penyelesaian teknologi untuk mencetuskan kesan positif ke atas komuniti kami.”

“Dengan memanfaatkan pengalaman kami bagi kawasan khas (hotspot) awal, kami telah membangunkan sembilan penyelesaian berasaskan senario yang menggunakan teknologi ICT untuk membantu memerangi pandemik ini. Sama ada penggunaan jaringan hospital, perundingan jarak jauh, pendidikan dalam talian atau permulaan semula kerajaan dan perniagaan, kami telah berkongsi pengalaman dan keupayaan kami untuk membantu mengawal penularan virus dan membuka semula sektor ekonomi.”

Menyerlahkan potensi penuh 5G: Sinergi merentas lima domain teknologi utama

Sudahpun terdapat lebih daripada 90 juta pengguna 5G di seluruh dunia. “Tatkala penggunaan 5G global mula disempurnakan, kami perlu mengukuhkan tumpuan kami terhadap aplikasi industri,” kata Guo. “Ini akan membantu kami menyerlahkan potensi penuh 5G.”

Keadaan perniagaan untuk 5G bukan sekadar sambungan yang lebih baik. Dengan teknologi seperti 5G, pengkomputeran, awan dan AI yang bergabung, ia saling mengukuhkan antara satu sama lain dan mencipta pelbagai peluang merentas lima domain teknologi utama: ketersambungan, AI, awan, pengkomputeran dan aplikasi industri.

“Huawei mempunyai kekuatan mendalam menerusi setiap domain ini,” sambung Guo. “Kami boleh menggabungkan dan memadankannya bagi mencipta penyelesaian berasaskan senario yang memenuhi keperluan unik pelanggan dan rakan kongsi kami. Ini merupakan kunci bagi menyerlahkan potensi penuh 5G dan mendorong kejayaan komersial.”

Agar 5G berjaya dari segi komersial, seluruh industri perlu bekerjasama. Aplikasi industri vertikal boleh direplikasikan secara meluas hanya apabila standard industri yang seragam dan ekosistem yang kolaboratif terlaksana. “Melangkah ke hadapan, Huawei akan melipatgandakan usaha bagi melengkapkan rakan kongsi kami dengan keupayaan yang diperlukan oleh mereka,” kata Guo. “Kami akan menggalakkan inovasi bersama dan mendorong pertumbuhan untuk semua pihak dalam rantaian nilai.”

Mengimbangi matlamat jangka pendek dan jangka panjang: Penggunaan jitu untuk nilai maksimum

Guo berkata, “Melihatkan persekitaran ekonomi semasa, syarikat telekomunikasi perlu memberi tumpuan pada matlamat jangka pendek dan jangka panjang. Penggunaan yang lebih tepat adalah mengenai sejauh mana mereka dapat memaksimumkan nilai rangkaian mereka.” Huawei mempunyai tiga cadangan berhubung hal ini.

Better World Summit disiarkan secara langsung dalam Bahasa Cina, Bahasa Inggeris, Bahasa Sepanyol, Bahasa Perancis, Bahasa Rusia, Bahasa Korea, Bahasa Jepun dan Bahasa Arab. Untuk maklumat lanjut klik di sini.

–Tamat–

Latar Belakang Huawei

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawa fungsi digital kepada setiap orang, kediaman dan organisasi demi dunia pintar yang terhubung sepenuhnya. Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan untuk pelanggan kami, berusaha untuk memperkasa orang ramai, memperkaya kehidupan di rumah dan menginspirasikan inovasi dalam semua bentuk dan saiz organisasi-organisasi. Di Huawei, inovasi memberi tumpuan pada keperluan pelanggan. Kami banyak melabur dalam penyelidikan asas, menumpu pada kejayaan teknologi yang mendorong dunia untuk melangkah maju ke hadapan. Kami mempunyai 194,000 pekerja dan kami beroperasi di lebih 170 negara dan wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya. Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

http://www.linkedin.com/company/Huawei http://www.twitter.com/Huawei http://www.facebook.com/Huawei http://www.google.com/+Huawei

Foto – https://photos.prnasia.com/prnh/20200727/2867972-1?lang=0

Keywords: Computer Networks Computer/Electronics Consumer Electronics Internet Technology Telecommunications Trade show news

Source: PRNEWSWIRE


Samsung Galaxy Note 21 Mungkin Tidak Akan Dilancarkan?

Terdapat satu laporan daripada ETNews menyatakan bahawa peranti Samsung Galaxy Note 21 mungkin tidak akan dilancarkan?

Sungguhpun begitu, menurut sumber, Samsung belum lagi membuat keputusan kerana ia masih lagi diperingkat awal namun mengikut sejarah, telah banyak dibatalkan pelancarannya di peringkat ini.

Dalam pada itu, satu lagi peranti baru dari samsung iaitu Samsung Galaxy S21 Ultra bakal menerima sokongan S Pen yang mana memberi keterujaan buat peminat Samsung.

Jadi, sama-sama kita nantikan perkembangan berita ini.


Huawei Lancar Perisian AI Ascend Tindanan Penuh untuk Rapatkan Jurang Antara Pengkomputeran dan Aplikasi AI

SHENZHEN, China, 19 Ogos 2020 /PRNewswire/ — Huawei melancarkan perisian AI Ascend tindanan penuh di persidangan Huawei Ascend Innovation (HAI) 2020, menetapkan pencapaian baharu ketika Huawei dan rakan-rakannya bergerak maju untuk menjadikan AI sebuah realiti. Pelepasan ini merangkumi Compute Architecture for Neural Networks (CANN) 3.0, rantai alat pembangunan rancangan penuh MindStudio, dan pengaktifan aplikasi MindX untuk Ascend. Portofolio perisian merangkumi semua cara dari pembangunan perisian asas hinggalah kepada pelaksanaan AI di dunia sebenar.

Tony Xu, Presiden Huawei Ascend Computing Business, memperkenalkan tujuan siaran ini: Untuk memberikan kekuatan pengkomputeran AI dengan kebolehaksesan, kemudahan penggunaan, dan prestasi utama. Nilai AI dapat diteroka sepenuhnya hanya apabila industri dapat merapatkan jurang antara pengkomputeran dan aplikasi AI. Melaksanakan matlamat ini akan memberi manfaat kepada pembangun dan syarikat baharu, serta banyak industri.

Penyelesaian pengkomputeran AI Huawei mempunyai kelebihan dalam kekuatan pengkomputeran yang unggul, keterbukaan, kemudahan penggunaan, keselamatan, dan penggunaan yang rendah. Penyelesaian AI ini telah digunakan secara meluas dalam sektor termasuk penjagaan kesihatan, pengangkutan, kewangan, pendidikan universiti, penyelidikan saintifik, penerokaan astronomi, bandar pintar, dan penerokaan minyak.

CANN 3.0: Meningkatkan Kecekapan dan Prestasi untuk Seni Bina Pengkomputeran

Seni bina asas menghubungkan perkakasan dan perisian, dan sangat penting untuk meneroka kuasa pengkomputeran AI. Huawei melancarkan CANN 1.0 di HUAWEI CONNECT 2018. CANN 3.0 menandakan peningkatan kepada seni bina pengkomputeran heterogen yang disatukan.

CANN 3.0 menyokong keserasian ke belakang. Menggunakan CANN sebagai asas pengkomputeran untuk kolaborasi merentasi peranti, pinggir, dan awan, perusahaan dapat melaksanakan satu set kod pada lebih daripada 10 faktor bentuk peranti, lebih daripada 14 sistem operasi, dan berbilang rangka kerja AI. Ini membolehkan pembangunan AI dalam semua senario. Selain inklusif, CANN 3.0 dipermudahkan. AscendCL menyediakan antara muka pengaturcaraan disatukan untuk memenuhi keperluan pembangun untuk kerangka kerja dan pengendali tersuai, membolehkan pembangunan yang cekap. CANN 3.0 menyediakan dua mod pembangunan pengendali: TBE-DSL dan TBE-TIK, untuk memberikan kecekapan dan prestasi.

CANN 3.0 mengeluarkan prestasi perkakasan AI sepenuhnya dengan memanfaatkan ciri-ciri kompetitif. Ciri-ciri ini merangkumi pustaka algoritma berprestasi tinggi yang terdiri daripada lebih daripada 1000 pengendali yang dioptimumkan untuk Ascend; pengoptimuman grafik mendalam, pemisahan dan penggabungan grafik automatik, dan pengoptimuman pintar perancangan data.

Berdasarkan perisian dan perkakasan yang sangat adaptif, perkakasan Huawei Atlas yang dilengkapi dengan CANN 3.0 mengatasi perkakasan setara industri pada model inferensi dan latihan arus perdana. Dalam senario video, kad inferensi Atlas 300I, yang dikuasakan oleh cip Ascend, dapat memproses 80 saluran video HD 1080p 25FPS serentak, yang dua kali ganda daripada kad yang setara dalam industri.

MindStudio 2.0: Rantaian Alatan Perancangan Penuh Rendahkan Halangan untuk Pembangunan AI

MindStudio 2.0 dilancarkan untuk membantu pembangunan dari hujung ke hujung, meliputi pembangunan pengendali, pelatihan model, inferens, pembangunan aplikasi, dan pelaksanaan aplikasi. Pembangun memperoleh kemudahan unggul dalam pembangunan AI dan tidak perlu lagi melakukan operasi tersebut pada alat yang berbeza.

MindStudio menyokong senario latihan dan inferens. Ia menyediakan alat percepatan latihan Ascend, yang menggunakan algoritma Less BN yang unik untuk mengenal pasti pengendali BN yang tidak perlu dalam rangkaian, dan algoritma pembekuan rawak, untuk meningkatkan kecekapan latihan model. Untuk senario inferens, alat pemampatan model Ascend menggunakan algoritma pintar unik untuk mempercepat proses inferens.

MindX: 2+1+X Bantu Sampaikan Pengkomputeran AI kepada Industri

Berkaitan pengkomputeran AI, selain prestasi, Huawei sangat mementingkan kemudahan penggunaannya. Di HAI 2020, Huawei melancarkan MindX 1.0, yang menampilkan 2 +1+X untuk mempercepat penumpuan AI dan industri. 2 menunjukkan platform pembelajaran mendalam MindX DL dan platform pinggir pintar MindX Edge; 1 menunjukkan Pustaka model pra-terlatih ModelZoo; X menunjukkan kit pembangunan perisian (SDK) untuk pelbagai industri.

MindX DL memfokus pada pengurusan dan penjadualan disatukan bagi peranti pusat data dan sumber pengkomputeran, yang membolehkan rakan kongsi membangunkan sistem pembelajaran mendalam dengan pantas. James Pei, Presiden 4Paradigm, syarikat baharu AI terkemuka, berkongsi bagaimana 4Paradigm dan Huawei membina alat AI tindanan penuh.

Kelebihan MindX Edge adalah ia dapat menggunakan perkhidmatan inferens kolaborasi pinggir-awan pada pelbagai peranti dengan satu klik. Platform ini hanya memerlukan overhed memori 256 MB dan penggunaan CPU 3%.

ModelZoo diklasifikasikan mengikut senario dan kerangka kerja. Ini ialah kekuatan pendorong utama bagi dua platform pembelajaran mendalam: MindX DL dan MindX Edge. Pada masa ini, Huawei telah menyediakan lebih daripada 20 model berprestasi tinggi di ModelZoo. Jumlah itu dijangka melebihi 50 dalam separuh kedua tahun ini.

Huawei Ascend melangkah lebih jauh untuk mengaktifkan aplikasi AI di seluruh industri dengan menyediakan SDK industri yang berdasarkan algoritma dan kepakaran dasar Huawei dalam AI. Pada masa ini, Huawei telah menggunakan penyelesaian pembuatan pintar bertenaga Atlas di Pusat Pengeluaran Tasik Songshan. AI digunakan untuk mengesan kecacatan label dan skru yang hilang dalam beberapa saat. Penyelesaian ini meningkatkan ketepatan pemeriksaan dari 90% (menggunakan penglihatan mesin tradisional) hingga 99.9%, dan meningkatkan kecekapan sebanyak 3 kali, mewujudkan pembuatan pintar Atlas oleh Atlas.

“AI telah digunakan secara besar-besaran ke stesen kerja, barisan pengeluaran, dan bengkel di kilang Huawei,” menurut Dr. Wu Jiayun, Ketua Makmal Visi di Makmal Automasi Industri Huawei. Lebih daripada 80 barisan pengeluaran di kilang Huawei telah menggunakan AI untuk menghasilkan pelayan, produk 5G, dan terminal. Pengalaman yang dikumpulkan dalam aplikasi berskala besar juga akan dimasukkan ke dalam SDK untuk industri pembuatan. Diharapkan SDK yang menggabungkan teknologi visi dengan industri pembuatan akan dilancarkan secara rasmi pada bulan Oktober tahun ini.

Di samping itu, semakin banyak rakan kongsi menggunakan Huawei Atlas untuk memperkasakan transformasi digital industri. Sistem penterjemah segera iFLYREC, yang disediakan oleh iFLYTEK, menterjemah untuk HAI 2020 dalam talian, berdasarkan penyelesaian Atlas AI.

Industrial and Commercial Bank of China (ICBC) juga mempunyai kes penggunaan. Menurut Chen Jianjun, Pengurus Kanan Data Raya dan Makmal AI ICBC, ICBC telah melancarkan Smart Brain berdasarkan perkakasan Atlas dan platform perisian asas untuk menyediakan pengkomputeran dimensi tinggi, kependaman rendah, skala besar, dan berkepadatan tinggi untuk industri kewangan.

Huawei selalu memilih untuk memberikan kesederhanaan utama kepada pelanggan dan rakan kongsi, dan mengurus bahagian yang kompleks itu sendiri. Menurut Tony Xu, perisian AIAscend tindanan penuh Huawei membantu memaksimumkan prestasi perkakasan AI dan menurunkan halangan masuk ke aplikasi AI. Ascend berfungsi sebagai platform untuk infrastruktur AI dan juga pendaya AI untuk industri. Huawei bekerjasama dengan rakan ekosistem untuk membina ekosistem pengkomputeran Ascend yang cergas dan bersama-sama mencapai kecerdasan yang meluas.

Latar Belakang Huawei

Huawei ialah penyedia infrastruktur dan peranti pintar teknologi maklumat dan komunikasi (ICT) global yang terkemuka. Dengan penyelesaian bersepadu di empat domain utama – rangkaian telekomunikasi, IT, peranti pintar, dan perkhidmatan awan – kami komited untuk membawakan digital kepada setiap individu, rumah dan organisasi untuk dunia pintar yang terhubung sepenuhnya.

Portofolio hujung ke hujung produk, penyelesaian, dan perkhidmatan Huawei berdaya saing dan selamat. Melalui kolaborasi terbuka dengan rakan ekosistem, kami menciptakan nilai yang berkekalan bagi pelanggan kami, bekerja untuk memperkasakan manusia, memperkayakan kehidupan di rumah, dan menginspirasi inovasi dalam semua bentuk dan saiz organisasi.

Di Huawei, inovasi memberi tumpuan kepada keperluan pelanggan. Kami banyak melabur dalam penyelidikan asas, dengan menumpukan pada kejayaan teknologi yang mendorong dunia ke hadapan. Kami mempunyai lebih daripada 194,000 pekerja, dan kami beroperasi di lebih daripada 170 negara dan wilayah. Ditubuhkan pada tahun 1987, Huawei ialah syarikat swasta milik pekerja sepenuhnya. Untuk maklumat lanjut, sila lawati Huawei dalam talian di www.huawei.com atau ikuti kami di:

http://www.linkedin.com/company/Huawei  http://www.twitter.com/Huawei  http://www.facebook.com/Huaweihttp://www.youtube.com/Huawei

Foto – https://photos.prnasia.com/prnh/20200817/2887096-1-a?lang=0Foto – https://photos.prnasia.com/prnh/20200817/2887096-1-b?lang=0

Keywords: Computer Hardware Computer Software Computer/Electronics New products/services

Source: PRNEWSWIRE


Lenovo Ideacentre Y900 Dikuasakan NVIDIA GeForce GTX 1080

GeForce GTX 1080 adalah raja kad grafik terbaru di pasaran, dan merupakan pilihan kad grafik terbaik bagi mereka yang mahu bermain permainan VR yang imersif. Bagi memenuhi kemahuan pengguna, Lenovo telah melancarkan Ideacentre Y900 yang dibina dengan kad grafik GeForce GTX 1080 pada acara COMPUTEX di Taipei.Menurut Wei Li (Senior Sales Director, NVIDIA), mereka berasa bangga dengan pencapaian syarikat tersebut dalam menghasilkan kad grafik terhebat masa kini dan berbesar hati dengan kerjasama yang dijalinkan bersama Lenovo yang memperlihatkan Ideacentre Y900 sebagai desktop pertama yang menggunakan kad grafik GeForce GTX 1080.Sejauh manakah kehebatan GeForce GTX 1080? Menurut NVIDIA, kad grafik terbaru mereka adalah dua kali ganda lebih hebat dan efisien berbanding GeForce GTX TITAN X. Ia boleh beroperasi dengan pantas pada kadar 1700MHz dengan hanya menggunakan 180 watts kuasa. Ia membolehkan pengguna menikmati grafik permainan pada kadar maksimum tanpa menarik terlalu banyak kuasa dan menjadikan permainan VR lebih lancar dan cantik.


Instagram Memperkenalkan Ciri Baru Ala-Ala Snapchat

Instagram melalui laman blog mereka telah mengumumkan fungsi terbaru yang dikenali sebagai Stories. Fungsi tersebut membolehkan pengguna berkongsi siri gambar atau rakaman video dalam satu post yang akan dikongsikan ke feed, post tersebut akan dipaparkan selama 24 jam sebelum ianya hilang secara automatik.

Macam pernah dengar kan fungsi tu? Ya, bagi mereka yang sudah biasa dengan aplikasi Snapchat pastinya anda sudah biasa dengan fungsi tersebut. Stories akan mula hadir dalam kemas kini terbaru aplikasi Instagram dalam beberapa minggu lagi, dan ianya ditawarkan kepada pengguna peranti iOS dan Android.


Samsung Galaxy A9 Pro (2016), Rasmi Di Pasaran Malaysia

Nampaknya Samsung semakin rancak memperkenalkan phablet milik mereka apabila mengumumkan Galaxy A9 Pro (2016) di pasaran Malaysia, berharga RM1,999 (termasuk 6% GST).

Menampilkan rekaan premium dengan tiga pilihan warna iaitu Hitam, Putih dan Emas, pasti ramai yang tertanya-tanya apakah perbezaan yang cuba ditonjolkan oleh Samsung pada model terbarunya ini kan?

Hadir dengan spesifikasi yang boleh dibanggakan, Galaxy A9 Pro (2016) masih menampilkan paparan skrin berukuran 6.0 inci dengan teknologi HD Super AMOLED. Menariknya, ia menyokong penggambaran utama dipertingkatkan kepada 16 Megapiksel berbanding 13 Megapiksel pada Samsung Galaxy A9 (2016) dan kamera depan masih dikekalkan beresolusi 8 Megapiksel yang boleh membuat rakaman video HD penuh.

Samsung Galaxy A9 Pro (2016) turut hadir dengan teknologi Fast Charging, yang boleh mengecas peranti lebih cepat berbanding pengecas biasa.


VeChain Menjadi Penyedia Perkhidmatan Rantaian Blok Bertaraf 5 Bintang yang Pertama di Dunia, Yang telah Diperakui Oleh TÜV Saarland

SHANGHAI, 23 Disember 2020 /PRNewswire/ — TÜV Saarland Certification (selepas ini dirujuk sebagai “TÜV Saarland”) telah mengeluarkan VeChain dengan Sijil Perkhidmatan Rantaian Blok Bertaraf 5 Bintang Pertama di Dunia. Pensijilan mereka memperakui kesediaan dan kematangan teknologi rantaian blok VeChain, meningkatkan profil dan prestij rangkaian dan memperakukannya sebagai salah satu pemain barisan hadapan terkenal di ruang rantaian blok peringkat perusahaan.

Sebagai badan pensijilan Eropah yang terkenal, TÜV Saarland diiktiraf oleh DAkkS, badan akreditasi kebangsaan untuk Persekutuan Republik Jerman. Metodologi perkhidmatan rantaian blok TÜV Saarland adalah berdasarkan standard penilaian perkhidmatan rantaian blok dan kepakaran serta pengalaman terkemuka industri dalam TÜV Saarland. Model dan sistem penilaian ini diadakan dalam perhatian yang tinggi bahawa model pensijilan rantaian blok mereka telah diberi kuasa untuk digunakan oleh Certification and Accreditation Administration of the People’s Republic of China (CNCA)di China.

Metodologi yang digunakan oleh TÜV Saarland Shanghai termasuk menjalankan audit yang ketat di sekitar perkhidmatan asas rantaian blok yang disediakan oleh VeChain, tidak ketinggalan seperti skalabiliti teknikal, kebolehpercayaan rangkaian dan aplikasi yang praktikal. Sebagai tindak balas kepada keperluan yang ketat yang ditetapkan oleh badan, VeChain perlu menunjukkan kepatuhan kawal selia di seluruh bidang kuasa dan menyediakan pelaporan terperinci untuk TÜV Saarland, menyediakan maklumat terperinci tentang perkhidmatan rantaian blok, termasuk aplikasi rantaian blok perindustrian, dokumen teknikal, pelan pembangunan perniagaan, penyampaian perkhidmatan teknologi, rekod penerimaan dan banyak lagi.

Dengan kekuatan teknikal dan sejarah penggunaan rantaian blok yang terbukti oleh pasaran, VeChain telah diperakui sebagai penyedia perkhidmatan rantaian blok 5-bintang yang pertama diluluskan di bawah Tatatanda TÜV Saar.

Pensijilan ini secara unik telah meletakkan teknologi rantaian blok VeChain dalam dunia perusahaan dan perniagaan. Dalam industri di mana perusahaan teragak-agak untuk menerima pakai teknologi baharu muncul, pensijilan ini akan memanfaatkan kelebihan daya saing kami berbanding platform rantaian blok lain. Akhirnya, apabila kita mengumpul lebih banyak pengiktirafan dan kepercayaan, ekosistem VeChain akan berkembang maju dan membawa kepada lebih banyak penggunaan dan perkongsian, yang menyumbang terus kepada penciptaan nilai ekosistem rantaian blok kami.

Thorsten Greiner, Pengarah Urusan TÜV Saarland, berkata: “TÜV Saarland mempunyai pasukan pensijilan yang sangat profesional, dengan bukan sahaja pemahaman yang mendalam tentang teknologi rantaian blok, tetapi juga kaya dengan pengalaman dalam bidangnya. Standard pensijilan TÜV Saarland bertujuan untuk menetapkan penanda aras rujukan peringkat industri dan membantu pembekal perkhidmatan rantaian blok meningkatkan daya saing mereka di pasaran antarabangsa. Sebagai syarikat pertama yang menerima pensijilan perkhidmatan lima bintang, VeChain telah menunjukkan kelebihan dan mempunyai potensi untuk menggunakan sistem digital perusahaan atau projek Kerajaan yang lebih besar.”

Sunny Lu, pengasas bersama dan Ketua Pegawai Eksekutif VeChain, berkata, “Rakan strategik kami, PwC dan DNV GL, telah menawarkan bimbingan pematuhan profesional bagi kami untuk memanfaatkan teknologi rantaian blok dan membangunkan aplikasi rantaian blok industri untuk pengguna perusahaan. Kami amat berbesar hati kerana diberikan sijil ini dan kami sedang mencari cara untuk meningkatkan lagi perkhidmatan kami dalam dunia perniagaan. Berhadapan dengan kesan COVID-19, banyak pembuat keputusan mencari keupayaan dan keupayaan pertumbuhan perniagaan baharu, yang boleh dibantu dengan berkesan oleh perkhidmatan rantaian blok VeChain.”

Tentang TÜV Saarland Certification

TÜV Saarland merupakan sebuah organisasi terkenal di peringkat antarabangsa yang telah ditubuhkan pada 1871 di Jerman. Badan pensijilan telah mendapat akreditasi oleh DAkkS, badan pentauliahan kebangsaan untuk Persekutuan Republik Jerman, menurut ISO 17021 dan ISO 17065. Selain itu, ia merupakan salah satu daripada kira-kira 40 buah badan di seluruh dunia yang dibenarkan untuk mengesahkan standard automotif IATF 16949. Pensijilan IATF dipantau oleh Pusat Pengurusan Kualiti Persatuan Industri Automotif Jerman (VDA-QMC).

Laman web: https://cert.tuev-saar.de/en/

Tentang VeChain

Dilancarkan pada 2015, VeChain Technology merupakan sebuah syarikat rantaian blok terkemuka perusahaan yang bertujuan untuk menghubungkan teknologi rantaian blok ke dunia sebenar dengan menyediakan perusahaan dengan penyelesaian berasaskan rantaian blok yang sesuai dengan keperluan perniagaan mereka.

Ia menawarkan ToolChain™ VeChain, platform SaaS berasaskan rantaian blok berkod rendah yang membolehkan pelanggan perusahaan membina dan memacu transformasi digital pada skala global, membolehkan evolusi bersifat bebas daripada kepercayaan dan ekosistem yang teragih.

VeChain Technology ialah perintis aplikasi rantaian blok dunia nyata, dengan pejabat antarabangsa di China, Singapura, Luxembourg, Jepun, Perancis, Itali dan Amerika Syarikat. Dengan keupayaan pembangunan bebas yang kukuh, digabungkan dengan panduan pematuhan profesional rakan strategik kami, PwC dan DNV GL, VeChain telah menubuhkan perkongsian dengan banyak syarikat terkemuka dalam pelbagai industri, termasuk Walmart China, Bayer China, BMW Group, BYD Auto, PICC, H&M Group, Shanghai Gas, LVMH, D.G, ASI.

Laman web: www.vechain.com

Keywords: Computer Software Computer/Electronics Licensing/marketing agreements Public Safety Blockchain

Source: PRNEWSWIRE


YouTube Bakal Hadir Dengan Servis Langganan Muzik Pada Mac 2018

Kolaborasi antara YouTube dengan Warner Music Group dan juga kini sedang dalam proses perbincangan bersama Sony Music Entertainment, Universal Music Group dan juga Merlin, yang merupakan kumpulan label muzik persendirian, bakal memberi saingan kepada servis penstriman muzik paling popular seperti Apple dan juga Spotify.

Menurut Bloomberg, YouTube dikatakan bakal menawarkan servis langganan muzik terbarunya ini apabila ia dilancarkan secara rasmi pada Mac 2018 nanti. Untuk pengetahuan pembaca, servis terbaru dari YouTube ini akan menyertakan ciri penstriman berasaskan permintaan sama seperti Spotify, tetapi akan turut menyelitkan elemen dari YouTube seperti klip video.

Sumber: Bloomberg


Pembekal Apple Sudah Menyiapkan Salah Satu Komponen MacBook Pro Terbaru

Pada Mei lalu, terdapat laporan bahawa Apple bakal melakukan upgrade terbesar bagi model MacBook Pro terbaru dengan menghasilkan komputer peribadi yang lebih nipis dan ringan, selain itu terdapat ura-ura bahawa ia bakal dilengkapi paparan sentuh OLED pada bahagian atas papan kekunci, ia bakal menggantikan butang fungsi. Tidak lama selepas itu satu imej menunjukkan kerangka yang bakal digunakan pada model tersebut mempunyai rongga yang berkemungkinan besar akan memuatkan skrin sentuh OLED tersebut.

Barita terbaru pula dilaporkan oleh media dari China yang mendakawa bahawa Jarllytec sudah menyiapkan dan menghantar engsel yang bakal digunakan pada model MacBook Pro 13 inci. Engsel tersebut dikatakan diperbuat sepenuhnya menggunakan metal injection mold-made yang dikatakan lebih kecil dan ringan berbanding sebelum ini. Dijangkakan MacBook Pro terbaru bakal diumumkan pada acara Apple, sekitar September nanti.


OPPO Akan Memperkenalkan Teknologi Kamera “5X”

OPPO sedang bersiap sedia untuk memperkenalkan teknologi fotografi terbaru pada acara MWC yang akan berlangsung minggu hadapan.

OPPO menggunakan “5X” sebagai petunjuk kepada teknologi terbaru ini. Teori yang paling jelas dan masuk akal yang boleh dikaitkan dengan “5x” adalah fungsi zoom optik. OPPO telah bekerja selama setahun untuk membangunkan teknologi ini dan nampaknya mereka sudah bersedia untuk memperkenalkan teknologi ini kepada dunia.

Tunggu berita semasa dari kami untuk mengikuti perkembangan-pekembangan menarik sepanjang acara MWC 2017.


Memperkenalkan Fungsi Perniagaan Dari Instagram

Instagram merupakan salah satu platform media yang banyak digunakan oleh peniaga untuk tujuan promosi dan jualan produk. Dengan semakin ramai peniaga persendirian dan juga syarikat menggunakan Instagram sebagai profil perniagaan mereka, dan sudah tiba masanya Instagram mengambil langkah menyediakan fungsi khas bagi pengguna mereka.

Oleh itu Instagram memperkenalkan Instagram Business Tools yang menawarkan fungsi seperti Business Tools. Fungsi ini membolehkan pemilik akaun memilih cara komunikasi di antara mereka dengan pelanggan dan juga mempromosikan akaun mereka kepada pengguna lain.

Fungsi kedua adalah Insight yang memberikan informasi yang penting kepada peniaga. Informasi yang dimaksudkan adalah corak penggunaan dan demografik pelanggan, dengan ini peniaga dapat merancang dengan lebih baik teknik pemasaran.

Fungsi terakhir adalah Promote, melaluinya peniaga boleh menjadikan post produk mereka yang laris terus menjadi iklan. Dengan cara ini produk dan akaun peniaga akan kebih dikenali dan mendatangkan impak positif kepada perniagaan.


Acer Revo One Kini Hadir dalam Edisi Terhad Hello Kitty

Bertempat di Hello Kitty Gourmet Cafe Sunway Pyramid, Acer tampil dengan produk terbarunya iaitu Revo One edisi Hello Kitty dan hanya 600 unit ditawarkan di Malaysia. Menampilkan rekaan Hello Kitty yang cantik dan kompak iaitu berukuran 106.5 x 106.5 x 155mm memang sesuai untuk apa jua persekitaran serta tidak memerlukan ruang yang besar. Direka sebagai hub hiburan di rumah, pengalaman sinematik yang hidup daripada Acer Revo One edisi Hello Kitty telah disokong oleh dua ciri paparan (HDMI dan Mini Display Port). Anda boleh memilih model yang menggunakan pemproses Intel CoreTM i3 mahupun atau Intel Celeron dengan memori dalaman sebesar 1TB mahupun 500GB. Kapasiti tersebut boleh dinaik taraf dengan mudah menerusi 4GB DDR3L RAM.

Acer Revo One edisi Hello Kitty juga menawarkan peningkatan kapasiti tambahan dengan SATA HDD melalui ciri Hot Swapping yang mudah. Sekali gus menjadikan peranti yang menarik dan eksklusif ini benar-benar mempunyai kapasiti besar untuk kegunaan multimedia. Fungsi Acer Revo One Suite pula boleh menukar smartphone Android menjadi alat kawalan jauh untuk komputer peribadi (PC). Acer Revo One edisi Hello Kitty hadir bersama sebuah papan kekunci dan tetikus yang sedondon. Kepada yang berminat, boleh membelinya di cawangan jualan Acer terpilih pada harga bermula RM1,499 termasuk 6% GST.


Saat Indah Majlis Perkahwinan Fasha Sandha – Dirakam Sepenuhnya Bersama Siri HUAWEI P30

Seperti yang diketahui sebelum ini, pengantin baru Fasha Sandha telah berkongsi beberapa gambar pra-perkahwinan yang diambil dengan siri HUAWEI P30.

Terkini pada 30 March yang lalu, pasangan manis Fasha Sandha dan Aidil Aziz telah selamat diijabkabulkan di Perlis dan banyak sangat gambar perkahwinan yang telah diambil menjadi kenangan indah.

Banyak perkongsian gambar dan persoalan telah diajukan terutama pada gaun yang elegan tersebut, ini semua perlu terima kasih kepada keupayaan kamera siri P30.

Teknologi Lens SuperZoom pada siri P30 memperlihatkan keupayaan 10x zum hibrid dan 50x zum digital, dan ini sudah tentunya tidak mampu diambil menggunakan peranti lain. Melalui gambar tersebut, rekaan gaun hasil tangan Rizman Ruzaini dapat dilihat dengan teliti walaupun gambar diambil dari jarak yang jauh.

Apa yang pasti, anda semua juga boleh merakam gambar secantik Fasha hanya dengan siri P30. Hari ini peranti baharu keluaran HUAWEI telah dirasmikan dengan harga jualan masing-masing diletakkan pada RM2,699 bagi P30, sementara RM3,799 bagi P30 Pro (8GB + 256GB) dan RM4,399 bagi P30 Pro (8GB + 512GB). Ketersediaan mulai 6 April, bagi yang berminat boleh membuat pra-tempahan melaui HUAWEI Experience Store, pengedar sah dan telco tempatan.


Snapdragon 855 Kini Diperkenalkan – Sokong Rangkaian 5G

Snapdragon 855 akhirnya diperkenalkan secara rasmin di Persidangan Snapdragon Summit yang berlangsung di Hawaii. Ia yang sebelum ini dikenali sebagai Snapdragon 8150 merupakan cip pemproses pertama menyokong rangkaian 5G.

Lebih menariknya lagi, Snapdragon 855 dikatakan mempunyai prestasi kecerdasan buatan (AI) sehingga tiga kali lebih berkuasa berbanding versi terdahulu. Perkara tersebut sekaligus membolehkannya memperoses gambar yang diambil dengan lebih cepat.

Di samping itu, cipset mercu ini juga menyokong sistem imbasan cap jari ultrasonik dikenali sebagai 3D Sonic Sensor yang terbina pada skrin.

Dalam persidangan sama, turut diumumkan adalah Snapdragon Elite Gaming yang bakal membawakan pengalaman gaming luar biasa. Setakat ini tiada sebarang maklumat mengenai jumlah teras dan kelajuan yang diperoleh. Jadi, sama-sama kita tunggu~

[SUMBER]

_________________________________________________________________

Baca juga :


Peranti Gaming Berkuasa! Black Shark 2 Kini Rasmi – Ditawarkan Pada Harga Bermula RM2499

Berita baik buat peminat permainan mudah alih, anda pastinya teruja apabila peranti gaming terbaharunya Black Shark 2 kini telah dilancarkan ke pasaran tempatan, dengan harga jualan bermula dari RM2499.

Menariknya peranti pintar ini dilengkapi dengan Android 9 Pie dan dikuasakan oleh pemproses Snapdragon 855 Octa-core, yang mana pasti akan memberikan pengalaman bermain game yang sangat menakjubkan. Ditambah dengan GPU yang baik iaitu Adreno 640 membuatkan anda tidak sabar untuk memiliki peranti ini.

Paparan Black Shark 2 disertakan dengan 6.39 inci AMOLED (2340 x 1080 piksel) dengan DC-light dimmer, yang mana mampu menjaga mata dari kerosakan. Ia turut disertakan dengan Corning Gorilla Glass 6 bagi melindungi paparan ini.

Dari aspek memori dan storan juga ia sangat menakjubkan apabila ia disertakan dengan 2 varian iaitu 8GB RAM + 128GB ROM dan 12GB RAM + 256GB ROM, pastinya anda boleh menyimpan lebih banyak game.

Dari aspek kamera juga ia tidak mengecewakan malahan ia menakjub apabila ia disertakan dengan  48MP + 12MP ( f/1.75 + f/2.2) bagi kamera belakang dan  20MP (f/2.0) bagi kamera belakang.

Aspek ketahanan bateri amat penting bagi peranti gaming, justeru Black Shark 2 ini telah disertakan dengan kapasiti bateri 4000mAh (USB-C) dan disokong dengan Quick Charge 4.0 (27W) yang menawarkan 5 minit mengecas selama 30 minit bermain, 10 minit mengecas selama 1 jam bermain. Tambahan lagi, bermain dan mengecas juga boleh serentak iaitu bermain PUBG selama 30 minit, mengecas sebanyak 15%.

Seperti yang diketahui, peranti ini disertakan dengan 2 varian iaitu 8GB RAM + 128GB ROM yang mana ia dijual pada harga RM2499 manakala satu lagi varian iaitu 12GB RAM + 256GB ROM pula dijual pada harga RM2999.

Anda boleh dapatkan varian 8GB mulai sekarang, sementara varian 12GB menerima pra-tempahan mulai hari ini hingga 5 April.

Bagi 200 pelanggan pertama yang membeli Black Shark 2, akan menerima baucer RM100 dan seunit Fujitsu headphone E210BT (bernilai RM399) secara PERCUMA. Peminat Black Shark 2 boleh membuat pra-tempahan mulai sekarang di Shopee, atau Lazada.

Bagi yang tidak mengetahui, Intelligent Earnings Sdn. Bhd merupakan rakan eksklusif bagi jenama ini untuk pasaran di Malaysia.


Peranti Berkamera 48MP – Xiaomi Mi 9 Dijual Pada Harga RM1,999!?

Kalau bersembang pasal peranti 48MP, selain yang telah tersedia di pasaran tempatan seperti vivo V15 Pro, OPPO F11 Pro, HONOR View20 dan Redmi Note 7, satu lagi model yang dinanti-nantikan mestinya Xiaomi Mi 9.

Mi 9 merupakan peranti flagship dari Xiaomi yang dilengkapi spesifikasi premium, antaranya cip pemproses Snapdragon 855, gabungan tiga lensa kamera utama 48MP + 16MP + 12MP, kamera hadapan 20MP, kapasiti bateri 3,300mAh di bawah sokongan pengecasan pantas 27W dan pengecasan tanpa wayar 20W, RAM sehingga 8GB serta storan dalaman sehingga 128GB.

Sebelum itu pendaftaran SIRIM telah pun dibuat dan dikhabarkan akan memasuki pasaran tempatan awal April. Terbaru pihak DirectD telah membuka sesi pra-tempahan Mi 9 yang dijual pada harga RM1,999 bagi versi 6GB RAM + 128GB ROM.

Apa kata anda dengan harga jualan ini? Puas hati? Kongsi pandangan anda bersama kami ya.


CES 2018 : Acer Perkenalkan Paparan Permainan Predator 65” 4K HDR

Acer tidak ketinggalan untuk memperkenalkan kepada umum monitor permainan gergasi di acara CES 2018 yang sedang berlangsung di Las Vegas. Jika sebelum ini mereka tampilkan siri terbaru laptop Swift 7, Spin 3, dan Nitro 5. Kali ini tiba giliran paparan permainan pula dengan kehadiran Acer Predator Big Format Gaming Display yang bersaiz 65-inci.

Ianya sebuah monitor khusus bagi mereka yang gemarkan permainan video secara menyeluruh dan lebih gempak. Digerakkan bersama teknologi NVIDIA G-SYNC, kadar segar-semula sehingga 120Hz kini lebih lancar sangat sesuai untuk memainkan permainan secara atas talian dan dikatakan mampu memadankan kandungan yang ditonton mengikut kadar segar-semula yang telah ditetapkan.

Menerusi paparan 4K HDR, skrin ini menjanjikan keterangan mencecah 1,000nits dengan kontra yang lebih jitu dan warna hitam yang lebih gelap. Ciri NVIDIA SHIELD pula membolehkan pemain menukar saluran daripada permainan kepada kandungan hiburan dengan mudah.

Acer Predator Big Format Gaming Display didatangkan dengan sebuah alat kawalan untuk pengguna mengawalnya hanya melalui arahan suara meggunakan sokongan Google Assistant.

Setakat ini, pihak Acer tidak mengulas lanjut berkenaan produk tetapi ia dijangka akan bertemu pengguna tidak lama lagi.


MediaTek G85 Kini Sudah Rasmi!! – Pamer Prestasi Mengagumkan!!!

Akhirnya cip pemproses MediaTek Helio G85 kini telah dirasmikan yang mana ia pasti tampil dengan spesifikasi yang mengagumkan.

Pemproses ini tampil dengan 1GHz GPU dan peningkatan HyperEngine yang memberikan prestasi terbaik kepada pengguna. Ia turut mampu memaksimumkan jangka hayat bateri.

Ia turut dipadankan dengan Arm Mali-G52 GPU. Ia turut menyertakan 2 Arm Cortex-A75 yang boleh melaksakan sehingga 2GHz dan 6 Cortex-A55 bagi melaksanakan sehingga 1.8GHz.


Komputer Riba Ternipis Di Dunia, Kini Di Malaysia

Kemajuan teknologi membolehkan pihak pengeluar melakukan sesuatu yang kita rasakan mustahil dilakukan pada suatu ketika dahulu. Dengan kerjasama Intel dan Microsoft, Acer berjaya menghasilkan komputer riba paling nipis di dunia, dengan ketebalan kurang daripada 1cm, sangat mengagumkan! Apa yang lebih baik adalah, komputer riba tersebut baru sahaja dilancarkan untuk pasaran Malaysia.

Acer Swift 7 adalah sebuah komputer riba yang sungguh elegan dan premium. Kerangka aluminium beserta kemasan hitam dan emas memberikan rupa yang sungguh mewah kepada peranti ini. Bukan itu sahaja, panel paparan Swift 7 juga dilengkapi panel gelas terbaik ketika ini, Corning Gorilla Glass 5 yang mempunyai daya tahan yang lebih baik daripada generasi sebelumnya.

Dari segi spesifikasi pula, Swift 7 dilengkapi cip pemproses i5 Generasi ke 7, ia adalah cip pemproses generasi terbaru dari Intel yang mampu memberikan kuasa pemproses yang lebih baik dari generasi ke 6 dan juga menawarkan penjimatan kuasa, sekali gus menjadikan Swift 7 antara komputer riba yang boleh beroperasi pada tempoh yang panjang. Bagi menyokong pemproses tersebut, Swift 7 dilengkapi 8GB DDR3 RAM dan juga 256GB SSD, supaya sistem operasi bekerja dengan lebih baik dan aplikasi dilancarkan dengan pantas.

Di samping Swift 7, Acer juga memperkenalkan dua lagi model komputer riba, Swift 3 dan Spin 5. Swift 3 dikuasakan oleh pemproses Intel Core i5 generasi ke 6, 4GB RAM dan 256GB SSD. Selain itu, ia juga datang dengan sedikit keistimewaan, Acer Fingerprint Reader dilengkapkan pada model ini bagi membolehkan pengguna mendapatkan ciri keselamatan yang terbaik. Anda cuma perlu meletakkan jari anda pada pengimbas yang berada di bahagian bawah papan kekunci untuk log masuk ke dalam komputer, pantas dan efisien.

Spin 5 pula adalah sebuah komputer dua dalam satu yang boleh digunakan sebagai komputer riba atau tablet, lantas menawarkan fungsi mudah alih yang terbaik buat mereka yang kerap bergerak. Walaupun kecil dan mudah alih, model ini masih mampu menawarkan kemampuan mengendalikan aplikasi kerja yang baik, seperti melakukan penulisan dokumen, menonton video, mengakses emel, dan melayari Internet.


OPPO Bersama Malaysia & Membantu Keluarga Yang Memerlukan Dengan #OPPOCare4U

Berkongsi semangat kebersamaan itu, OPPO Malaysia berdiri bersatu dengan negara untuk memberikan bantuan kepada keluarga yang memerlukan.

Mulai hari ini dan seterusnya, mereka yang terkena wabak Covid-19 dan memerlukan boleh mengunjungi bank makanan OPPO, yang terletak di Kedai Jenama OPPO terpilih dan kedai yang mengambil bahagian untuk mendapatkan bantuan dalam bentuk pakej penting.

Untuk keluarga tanpa cara untuk pergi ke bank makanan ini, mereka boleh menghubungi OPPO wakil – disenaraikan di https://www.oppo.com.my/page/OPPOCare4U – dan pasukan akan menguruskan penghantaran bungkusan penting kepada mereka. Terperinci lokasi bank makanan juga boleh didapati di laman web ini.

Dengan sekatan perjalanan dan undang-undang di seluruh negara yang menghalang kehidupan mereka yang kurang bernasib baik, OPPO Malaysia telah menyedari bahawa ia mempunyai tanggungjawab terhadapnyamasyarakat. Memastikan bahawa mereka yang memerlukan dan keluarga mereka mempunyai makanan yang selesakeutamaan untuk OPPO sebagai jenama global yang sedar dari segi sosial, terutama semasa bersama HariRaya Haji hampir sahaja.

Bantuan penting OPPO Malaysia boleh dituntut oleh keluarga yang memerlukan di pilihan kedai dan rakan kongsi di seluruh negara, termasuk di negeri Kuala Lumpur, Selangor, Johor, Melaka, Negeri Sembilan, Pahang, Kelantan, Sabah, dan Sarawak. Untuk memperluas jangkauan mereka, OPPO juga bekerjasama dengan NGO dan jawatankuasa khas wilayah yang ditubuhkan untuk membantu mereka yang memerlukan selama ini wabak tersebut. Sekiranya anda memerlukan pertolongan atau mengenali orang yang melakukannya, kongsi inisiatif ini dengan mereka atau berhubung dengan wakil OPPO.